Posle 25 godina nastavak gradnje "Dedinja 2", magnet i za strane pacijente - Naši u svetu\nPosle 25 godina nastavak gradnje “Dedinja 2”, magnet i za strane pacijente\nObjavljeno 18/06/19 u 14:00\nBEOGRAD – Posle 25 godina čekanja, danas će biti početa izgradnja “Dedinja 2” – druge faze Instituta za kardiovaskularne bolesti “Dedinje” što će za godinu i po dana kada bude završena omogućiti još bolje rezultate rada ove svetski poznate zdravstvene ustanove, izjavio je direktor “Dedinja” Milovan Bojić.\nSvečanom polaganju kamena temeljca prisustvuje i predsednik Srbije Aleksandar Vučić, predsednica parlamenta Maja Gojković, patrijarh SPC Irinej, zamenik gradonačelnika Goran Vesić, ministar za zašitu životne sredine Goran Trivan.\nBojić je istakao da je izgradnja “Dedinja 2” velika investicija, jedna u nizu značajnog investicionog zamajca u srpskom zdravstvu koji nije zapamćen u poslednjih 50 godina, a pokrenula ga je sadašnja vlast.\nNa svečanosti kojom se obeležava početak radova, direktor „Dedinja“ Milovan Bojić rekao je da je ovo veliki dan za taj Insitut, koji je, kaže, jedna od vodećih zdravstvenih ustanova u Evropi i svetu.\n„On je srpski brend, uvažen i prepoznat u celom svetu“, rekao je Bojić.\n„To je model kakav istorija zdravstvenog sistema nije poznavala“, rekao je Bojić i dodao da je napravljen tim lekara poput Zvezdinog iz 1991. godine, koji su oplemenili srpsku medicinu novim podvizima.\nTime je Insitututu „Dedinje“ postao magnet za privlačenje stranih pacijenata, dodao je Bojić.\nRekao je i da je izgradnjom „Dedinja 2“ dobijena velika bitka, koja ne bi bila ostvarena bez razumevanja predsednika Aleksandra Vučića, ali ni bez zamenika gradonačelnika Gorana Vesića.\nZa izgradnju je obezbeđeno 27,4 miliona evra, a posle izgradnje novog objekta na površini od 14.000 metara kvadratnih, krenuće se u rekonstrukciju postojeće klinike „Dedinje 1““.\nInstitut „Dedinje“ sa 2.206 operacija na srcu jedna je od vodećih zdravstvenih ustanova tog tipa u Evropi i svetu.\nBolnicaDedinjeGradnjaKardio-vaskularno odeljenjeMilovan Bojić\nAmerički ambasador: Žao mi je svake civilne žrtve i svakog nevinog čoveka koji je stradao u bombardovanju\nLežao je u bolnici zbog korone i svaki dan čuo hitove “Bitlsa”, a kada je…\n“Najtužnije je kada shvatiš da pacijenti gube život”! U španskoj bolnici…\n“Đoković je sjajan čovek”: Novak donirao pomoć bolnici u Bergamu, a evo…\nPodvig lekara u Urgentnom centru u Beogradu! Trudnica pala i zadobila hematom, a oni…\nSrpska lekarka u Nemačkoj nagrabusila jer je o pacijentu pisala na tviteru i to na…\nItalijanski stručnjak na Institutu za kardiovaskularne bolesti „Dedinje”: Početak…


Formiran Privredni savjet opštine Prijedor - GradPrijedor.com - Portal grada Prijedora\nFormiran Privredni savjet opštine Prijedor\nBy ZunA on\t 15. avgusta 2012. Društvo\nU opštini Prijedor danas je formiran Privredni savjet opštine čiji će osnovni zadatak biti da prati sva pitanja koja su od interesa za privredu i lokalni ekonomski razvoj Prijedora. Načelnik Prijedora Marko Pavić, koji je imenovan za predsjednika ovog savjeta, potvrdio je da će prioritetni zadatak ovog savjetodavnog radnog tijela biti da pripremi novu Strategiju razvoja opštine.\n„Mi smo uradili Strategiju razvoja opštine od 2008. do 2013.godina što znači da iduće godine moramo donijeti novi strategiju za narednih pet godina. U pripremi nove strategije odlučili smo da formiramo ovaj savjet koji bi aktivno učestvovao kao savjetovni organ u njenoj izradi“, naveo je Pavić.\nOn je dodao da će to biti samo jedna njegova funkcija i da smatra da taj organ treba trajno da djeluje.\n„Savjet bi trebalo da sugeriše način realizacije Strategije razvoja, ali i da predlaže načelniku, Skupštini i drugim organima i institucijama opštine mjere za poboljšanje privrednog ambijenta u Prijedoru“, naveo je Pavić.\nDirektor prijedorske Fabrike keksa i vafla „Mira“ Miroslav Turnšek, kao član savjeta iz reda privrednika, rekao je da podržava ideju o formiranju tog tijela.\n„Svima je jasno da bez privrede nema života i da je privreda ta koja zapošljava,kao i da se iz krize možemo izvući ulaganjem u privredu i jačanjem privrednih subjekata na nivou opštine, pa se nadam da će novoformirani savjet dati dosta novih konkretnih prijedloga i savjeta i da će biti rezultata“, rekao je Turnšek.\nNovoformirani Privredni savjet opštine ima 35 članova, a čine ga privrednici, predstavnici lokalne zajednice, lokalne razvojne agencije i nevladinog sektora.


Dan online - Ekonomija: Skoro svi na internetu - 2019-11-12\nEkonomija U CRNOJ GORI 98,6 ODSTO FIRMA KORISTI RAČUNARE\nPrema anketi Zavoda za statistiku u Crnoj Gori 98,6 odsto preduzeća koristi računare u poslovanju, što je 0,1 odsto više u odnosu na prošlu godinu. Monstatovo istraživanje o upotrebi informaciono-komunikacionih tehnologija (ICT) u preduzećima u ovoj godini je pokazalo da 99,3 odsto preduzeća, koja koriste računar, ima pristup internetu.\n– Od preduzeća koja imaju pristup internetu, 83,6 odsto je odgovorilo da ima web sajt, što je 3,6 odsto više u odnosu na prošlu godinu – saopšteno je iz Monstata. Od preduzeća koja imaju veb sajt, 70,9 odsto je saopštilo da omogućava pristup proizvodnim katalozima i cjenovnicima, dok 55,8 odsto kompanija posjeduje linkove ili reference na profilnim društvenim mrežama. Istraživanje o upotrebi ICT u preduzećima je sprovedeno na reprezentativnom uzorku od 600 preduzeća na teritoriji Crne Gore. Ciljna grupa su preduzeća sa deset i više zaposlenih koja su intervjuisana telefonskim putem.


Expo Dubai 2020: Predstavljeni investicioni i turistički potencijali Bijelog Polja\nU okviru obilježavanja Nacionalnog dana Crne Gore na Svjetskoj izložbi u Dubaiju EXPO 2020, privredne potencijale i turističke projekte predstavio je predsjednik Opštine Petar Smolović u više razgovora sa potencijalnim investitorima.\n“Na moje veliko zadovoljstvo imali smo priliku da, kao dio državne delegacije, prezentujemo Bijelo Polje i sve potencijale na sajmu Expo Dubai. Zainteresovanim investitorima smo predstavili projekte Đalovića pećina i Ski centra Cmiljača, kao i mogućnosti za investiranje u 6 Biznis zona” – kazao je predsjednik Smolović.\nOn je iskazao zadovoljstvo što je na poziv Privredne komore Crne Gore imao priliku da sa delegacijom iz Bijelog Polja učestvuje na ovom značajnom događaju.\n“Iz Bijelog Polja su na Expo 2020 učestvovali privrednici Hajriz Brčvak, Hasan Ramović, Sead Franca i Musa Ramović, koji su iskoristili mogućnost da globalnom auditorijumu predstave svoje kompanije” – kazao je predsjednik Opštine.\nDrugog dana obilježavanja Nacionalnog dana Crne Gore održan je Biznis forum, na kojem su predstavnici Privredne komore Crne Gore potpisali Memorandum o razumijevanju sa predstavnicima Federacije privrednih komora Ujedinjenih Arapskih Emirata.


POČETNA REGIONALNE VESTI - BRANIČEVSKI OKRUG Poklon paketi lokalne samouprave za sve đake prvake u opštini Žagubica\nPrvo ovogodišnje školsko zvono drugog septembarskog dana označilo je početak nastave u novoj školskoj godini u svim školama i područnim odeljenjima i na teritoriji opštine Žagubica.\nNakon priredbe, povodom prijema đaka prvaka, koju su pripremili učenici petog razreda , kolone prvaka krenule su do svojih učionica gde su im u znak dobrodošlice uručeni pokloni od strane predstavnika lokalne samouprave u vidu ranaca sa kompletnim setom olovaka, svezaka i drugog školskog pribora.\nPoklon pakete đacima prvacima u OŠ “Jovan Šerbanović” u Krepoljinu, dodelio je Predrag Ivković, zamenik predsednika opštine Žagubica, dok je u školama “Moša Pijade” u Žagubici i “Jovan Šerbanović“ u Laznici, prvake poklonima obradovao Dušan Milosavljević, pomoćnik predsednika opštine Žagubica, pozdravivši učenike, njihove roditelje i svo nastavno osoblje, poželevši im što uspešniju predstojeću školsku godinu.\nLokalna samouprava opštine Žagubica nastaviće i ubuduće da svim učenicima obezbeđuje što bolje uslove opremajući škole kvalitetnim nastavnim sredstvima, kao i obezbeđivanjem drugih uslova za rad, adekvatnim uslovima u renoviranim školskim objektima i besplatnim prevozom učenika.\nPRETHODNI ČLANAKĐacima iz socijalno ugroženih porodica podeljeni paketići sa školskim priborom\nSLEDEĆI ČLANAKHAPŠENJE: Zapalio seosko domaćinstvo


Dačić: Dijalog uz posredstvo EP neće početi pre juna – Dnevni Magazin\nDačić: Dijalog uz…\nDačić je rekao da su evropski predstavnici započeli konsultacije sa strankama u okviru takozvane pripremne faze i do sada razgovarali sa strankama koje su u parlamentu.\n“Sada će razgovarati sa strankama koje nisu u parlamentu, a 7. maja razgovaraće sa mnom da razmenimo informacije i vidimo šta ćemo dalje. Ono što je realno očekivati je da pre juna neće ni početi taj dijalog uz prisustvo Evropskog parlamenta”, rekao je Dačić u emisiji “Hit tvit” na TV Pink .\nUkazao je da postoji jedan broj stranaka koji je relevantan, a koji ne želi da učestvuje na sastancima uz prisustvo stranaca.\nIstakao je da je obavezan da sasluša i njihove stavove i zahvalio predsedniku Srbije Aleksandru Vučiću što je prihvatio poziv da učestvuje na sastanku, bez posrednika EP.\n“Razgovor je bio veoma dobar, sastanak je bio konstruktivan”, rekao je Dačić, govoreći o sastanku održanom u sredu, i istakao da nije bilo nikakvih sukoba, niti nesuglasica, “osim što svi imaju svoje poglede na aktuelne teme”.\nDodao je da je zaključak da ti sastanci treba da budu redovniji i da je predloženo da se organizuju na šest meseci, da se pozovu sve političke stranke i neguje atmosfera dijaloga.\nDačić je istakao da je na sastanku govoreno o tome i da oko najvažnijih državnih pitanja ne treba da bude razlike između vlasti i opozicije.\nNa pitanje kako će se ti susreti odraziti na dijalog u kojem će učestvovati predstavnici EP, Dačić je rekao da oni “u suštini očigledno ne pozdravljaju dijalog u načelu, nego misle da je dijalog samo ako se vodi u njihovom prisustvu, uz prisustvo Đilasa, Jeremića i drugih”.\nDačić je ocenio da je moguće da postoji sujeta “jer možda nisu očekivali da će toliki broj stranka da učestvuje”.\nPredsednik Skupštine je naglasio da je na sastanku učestvovalo 26 stranaka i poručio da će se dijalog nastaviti.\nKako Srbi u Kanadi proslavljaju Vaskrs u doba pandemije koronavirusa


Nagrada predsednika Uefe lekarima i kapitenu Danske zbog spasavanja Eriksena | Novosadski informativni portal 021\nNagrada predsednika Uefe lekarima i kapitenu Danske zbog spasavanja Eriksena\nOsmorica lekara i kapiten fudbalske reprezentacije Danske Simon Kjer dobili su danas predsedničku nagradu Evropske fudbalske unije (Uefa).\nOni su na meču grupne faze Evropskog prvenstva, 12. juna ove godine spasili danskog reprezentativca Kristijana Eriksena, koji je doživeo srčani udar na terenu.\nEriksen je nakon što mu je ugrađen defibrilator napustio bolnicu u Kopenhagenu, 18. juna, i sada se, prema oceni milanskog Intera, za koji nastupa, nalazi u odličnom stanju, ali još uvek nije poznato da li će nastaviti igračku karijeru.\n"Svako je znao svoju ulogu i znali smo šta radimo. Ostavili smo emocije u svlačionici. Nakon toga smo, naravno reagovali kao i svi drugi", rekao je lekar Mogens Krojcfeld, koji je danas takođe odlikovan.\nNagrada predsednika Uefe nastala je 1998. godine i dodeljuje se za "izuzetno dostignuće, visoku profesionalnost i izuzetne lične kvalitete".\nFOTO: Eriksen objavio fotografiju iz bolnice uz poruku "Dobro se osećam"\nPregled najznačajnijih događaja na današnji dan, 7. oktobar, u svetu i kod nas.\nŽil Teobald, najstariji Francuz, preminuo je u 113. godini u svom domu u For-de-Fransu na ostrvu Martinik, saopštila je njegova porodica.\nPregled najznačajnijih događaja na današnji dan, 6. oktobar, u svetu i kod nas.


Radikali napustili 'farsu' i 'lakrdiju'\nIzvor: B92, 27.Sep.2018, 20:54\nRadikali napustili "farsu" i "lakrdiju"\nPoslanička grupa Srpske radikalne stranke u Skupštini Srbije napustila je sednicu.\nSRS je navela da se ona pretvorila u “farsu” i “lakrdiju” u kojoj opoziocionim poslanicima nije omogućeno da postavljaju pitanja ministrima.\nKako je na konferenciji za novinare rekao potpredsednik SRS Aleksandar Šešelj, poslanička grupa radikala, iako druga po snazi u Skupštini Srbije, za dve godine mandata aktuelnog saziva nijednom nije stigla da postavi pitanja ministrima >> Pročitaj celu vest na sajtu B92 << zbog prakse u kojoj se prednost daje manjim poslaničkim klubovima.\n“Na delu je grubo kršenje načela podele vlasti i skupštinskog poslovnika. Parlament treba da bude nadređen vladi, a pod vlašću Srpske napredne stranke danas imamo potpuno drugačiju situaciju”, kaže on.\nŠešelj je ocenio da se današnja sednica pretvorila u “farsu” jer se pri postavljanju poslaničkih pitanja ide od manjih ka većim poslaničkim grupama vladajuće koalicije, koje, kako je naveo, “imaju samo hvalospeve za rad vlade, ministri nisu ograničeni u svojim odgovorima, a opozicija nema načina da postavi pitanja”.\n“U toj lakrdiji mi nećemo učestvovati”, kazao je Šešelj.\n“Uskraćeni smo da čujemo kako predsednik i Vlada Srbije pregovaraju o Kosovu i Metohiji, o tome Skupština Srbije i javnost ništa ne znaju, ali su zato obavešteni Toni Bler i Džordž Soroš. Uskraćeni smo i za odgovor na pitanje o dolasku Fronteksa u Srbiju, to je pitanje suvereniteta jer je Vlada Srbije dozvolila da stranci upravljaju našim granicama”, kazao je Šešelj, navodi se u saopštenju.\nNoviMagazin.rs: Radikali napustili sednicu skupštine, tvrde da opozicija ne može da postavlja pitanja ministrima\nMondo: Radikali napustili Skupštinu: Opozicija ućutkana!\nBeta Video: Uskraćeni smo da čujemo kako predsednik i Vlada Srbije pregovaraju o Kosovu i Metohiji\nN1 televizija: SRS napustila sednicu: Opozicija ne može da pita ministre


Regionalno takmičenje učeničkih kompanija | Srednje škole\nZrenjanin: “Dan otvorenih vrata” u muzičkoj školi 25/02\nRegionalno takmičenje učeničkih kompanija održava se u četvrtak 19. marta u TC BIG u Novom Sadu. U takmičenju učestvovaće 30 timova učenika srednjih škola iz Vojvodine, Beograda i Smedereva koji će svoje proizvode i usluge predstaviti široj javnosti, a žiri će ocenjivati izveštaje njihovih kompanija.\nProgram “Učenička kompanija” deo je Dostignuća mladih u Srbiji (Junior Achivement Serbia) koji obezbeđuje srednjoškolcima da steknu osnovno ekonomsko obrazovanje.\nĐaci koji su “zaposleni” u ovim kompanijama u toku školske godine stuču znanja o tržišnoj ekonomiji i preduzetništvu kroz programe “Dostignuća mladih” i vode svoju kompaniju od osnivanja, preko izrade kompanijskog izveštaja, sve do zatvaranja kompanije.\nNajbolje kompanije na regionalnom takmičenju imaće priliku da učestvuju na nacionalnom finalu u Beogradu, zajedno sa pobednicima takmičenja u drugim regionima (jugozapadna, centralna i jugoistočna Srbija).\nKompanija koja pobedina na nacionalnom takmičenju predstavljaće Srbiju na evropskom takmičenju najboljih učeničkih kompanija koje će se održati u julu u Berlinu.\nU toku takmičenja biće dodeljeni sertifikati i zahvalnice za sprovođenje programa “Osiguraj svoj uspeh” koji je prilagođen potrebama za finansijskom pismenošću mladih između 15 i 18 godina koji uče kako da sastave porodični budžet, zašto je važno štedeti i zašto je važno osiguranje. Učesnici ovog programa bili su učenici iz dve novosadske srednje škole, a časove su držali volonteri iz kompanije AXA Osiguranje.\nZvanično otvaranje regionalnog takmičenja najavljeno je za 11 časova, kada će biti dodeljeni sertifikati, a od 11:50 do 17 časova trajaće Sajam učeničkih kompanija, nakon čega će biti proglašen pobednik.\nOrganizator takmičenja je organizacija Dostignuća mladih u Srbiji u saradnji sa Američkom agencijom za međunarodni razvoj (USAID), Societe Generale bankom, Centrom za razvoj liderstva kroz program Pokreni se za budućnost i tržnim centrom BIG.\nViše informacija dostupno je slanjem mejla na adresu [email protected] ili pozivom na broj telefona 064/1426 046.\nTAGS: "Dostignuća mladih"ekonomijaevropsko takmičenjenacionalno takmičenjeNovi Sadpobednikprogramregionalno takmičenje učeničkih kompanijaUčenička kompanija


Uhapšeni na saslušanju u Specijalnom tužilaštvu RS-a - Klix.ba\nAkcija "Gradina 2"\n4.8.2009. u 16:03\nU Specijalno tužilaštvo Republike Srpske u Banjoj Luci danas je, nešto iza 13 sati, privedeno 10 osoba koji su lišene slobode u akciji "Gradina 2", potvrdila je Feni glasnogovornica tog tužilaštva Dragica Tojagić.\nOni će, precizirala je, biti ispitani tokom današnjeg dana i noći.\n"One osobe za koje budu postojali zakonski uslovi za određivanje pritvora bit će predate sudji za prethodni postupak Posebnog odjeljenja za organizirani i najteže oblike privrednog kriminala Okružnog suda u Banjoj Luci", naglasila je Tojagić.\nU akciji “Gradina 2” zaplijenjeno je oko šest kilograma heroina i manja količina marihuane i izvjesna količina naoružanja, municije i minsko-eksplozivnih sredstava.\nPretreseno je 29 lokacija u BiH, a na području BiH uhapšeno je 13 osoba, dok je jedan državljanin BiH lišen slobode na području Hrvatske, potvrdila je Feni glasnogovornica MUP-a RS-a Mirna Šoja i dodala da se pet osoba nalazi u bijegu.\nUhapšeni su s područja Doboja, Odžaka, Broda, Šekovića, te Dervente.\nAkcija "Gradina 2" izvršena je po nalogu Okružnog suda u Doboju, a istragom je rukovodilo dobojsko Okružno tužilaštvo i Specijalno tužilaštvo RS-a.\nU ranijim aktivnostima "Gradine 2“ oduzeto je 711,16 grama heroina, 297,6 grama marihuane, 44 grama kokaina i dva kilograma skanka.\n04.08.2009. u 16:05\nInstitucije RS-a trebaju odlučiti o pravu Bošnjaka na veto\n04.08.2009. u 16:00


Adra pomaže u severnoj Indiji | Hrišćanska adventistička crkva\nAdra pomaže u severnoj Indiji\nADRA, Indija, poplave\nHumanitarna ruka Crkve adventista sedmog dana reaguje posle monsunskih kiša koje od avgusta poplavljuju široka područja u severnoj Indiji, usmrćujući najmanje 80 ljudi.\nNabujale vode srušile su zemljane kolibe i unesrećile stotine hiljada ljudi u proteklim danima. Adra obezbeđuje čistu vodu, sanitacione i higijenske zalihe, usmeravajući se na dva distrikta u državi Orisa, gde je bilo najviše štete. Iako voda počinje da se povlači, kiše nastavljaju da padaju u ovim mestima i postoji visoka pretnja od bolesti koje se prenose putem vode kao i od epidemije malarije, izveštava Adra Indija.\nIako je prvobitna reakcija Adre Indija bila ugrožena teškim padavinama i blatnjavim uslovima, službenici su uspeli da podele zalihe pre nego što je područje bilo ugroženo drugim naletom poplava. Adra Indija izveštava da je stotine hiljada ljudi evakuisano na viši teren kako bi pobegli od poplava. Više od 2,700 je ugroženo, a više od 300 kvadratnih milja obradivog zemljišta je poplavljeno. U ovim veoma ugroženim područjima škole su zatvorene dok se voda ne povuče.\nU međuvremenu, adventisti u severoističnoj Indiji bili su pogođeni i snažnim zemljotresom koji se dogodio u septembru u severnoj državi Sikim, blizu granice sa Nepalom. Klizišta su blokirala puteve i prekidi u isporučivanju struje onemogućili su kontakt sa mnogim vernicima, kaže Gordon Kristo, sekretar crkvene Južne azijske divizije. Izveštaji do sada govore da su mnogi domovi i najmanje jedna crkva pretrpeli ozbiljnu štetu.\nPredsednik crkve Ted N. C. Vilson uputio je reči ohrabrenja vernicima u Indiji: „Neka Gospod blagoslovi svakoga od vas u ovom teškom vremenu, dok crkva i njene organizacije traže kako da vam najbolje pomognu u ovoj situaciji.“


Aleksandar Vulin podneo ostavku – Nadlanu.com\nObjavljeno 23. apr 2013. / 23:26:19\n"Danas pred Srbijom i narodom, a sutra pred Vladom, pred prvim potpredsednikom Vlade Aleksandrom Vučićem i pred premijerom Ivicom Dačićem, moram da ponesem ostavku na mesto direktora Kancelarije za Kosovo i Metohiju", rekao je Vulin.\nVulin je naveo da će pismenu ostavku podneti sutra.\n"Aleksandar Vučić je danas izjavio da ću biti deo tima koji će voditi zemlju. Nisam mu rekao ni da, ni ne. Ali, moraću da ga razočaram, jer ću reći - ne", rekao je Aleksandar Vulin.\n"Dok nije došao Aleksandar Vučić u naš tim, ovo se nije prelomilo. On je preuzeo najveću odgovornost na sebe, jer voli Srbiju", naglasio je Vulin.\n"Nije logično da ako se zalažete za nešto, a to ne prođe, kažete 'nema veze nije prošlo", naveo je Vulin i dodao da ostavku podnosi iz dva razloga.\nPrvi razlog je, prema njegovim rečima, taj što je želeo da pokaže koliko je važno da se pođe putem koji je predložio i svojim koalicionim partnerima a to je referendum, kako bi se postiglo jedinstvo naroda.\nA drugi razlog je, kako kaže, njemu najvažniji, taj da je dao reč Srbima sa Kosova i Metohije da će sporazum biti drugačiji.\n"Dao sam reč Srbima sa Kosova da će sporazum biti drugačiji i da ću uspeti da napravim ono što je možda nemoguće", rekao je Vulin i dodao da u potpunosti podržava zahtev Srba sa Kosova da se raspiše referendum o sporazumu Beograda i Prištine.\nNa pitanje da li se moglo bolje i više u pregovorima, Vulin je odgovorio da ne zna.\n"Ovo što je usvojeno u odnosu na ono što nam je nuđeno je čudo, ali nije dovoljno dobro. Mislim da naš narod zaslužuje više", rekao je Vulin.\naleksandar vulinostavkapregovori beograda i prištine


Delegacija MVP BiH, u sastavu ambasador Almir Šahović, pomoćnik ministra za multilateralne odnose i Momir Brajić, šef Odsjeka za NATO i PfP, učestvovala je 13.10.2019. godine u Tirani, na sastanku ministara vanjskih poslova Američko-jadranske povelje.\nU svom obraćanju, pomoćnik ministra Šahović naglasio značaj koji BiH pridaje Američko-jadranskoj povelji, kao veoma važnom forumu sa saradnju u oblasti odbrane i sigurnosti.\nPomoćnik ministra ponovio opredjeljenje BiH za dalje jačanje regionalne saradnje u svim domenima, sa posebnim akcentom na potrebu bolje infrastrukturalne povezanosti.\nPomoćnik ministra Šahović kratko predstavio prioritete predstojećeg predsjedavanja Bosne i Hercegovine Američko-jadranskom poveljom.\nNa sastanku u Tirani izvršena je primopredaja predsjedavanja Američko-jadranskom poveljom sa Albanije na BiH.


03.02.2017 u 21:07\nTramp sa odrubljenom glavom Kipa slobode na naslovnoj strani „Špigla”\nHAMBURG – Ugledni nemački magazin „Špigl” posvetio je naslovnu stranu najnovijeg broja američkom predsedniku, na kojoj je prikazana grafika Donalda Trampa kako u jednoj ruci drži nož, a u drugoj odsečenu glavu Kipa slobode u Njujorku. Naslovna stranica objavljena je na sajtu magazina koji izlazi u subotu a, kako prenose mediji, već je izazvala veliku pažnju na društvenim mrežama. Na naslovnoj strani je, u nivou Trampovih kolena, stavljen natpis na engleskom jeziku „America First” (Amerika na prom mestu), što je bio izborni slogan Trampove kampanje. Već prvih dana po stupanju na dužnost Tramp je doneo niz mera koje su naišle na žestoke reakcije u Americi i svetu, a jedna od njih je zabrana ulaska izbeglica iz sedam muslimanskih zemalja u SAD, prenosi Tanjug.\n03.02.2017 u 20:30\nUgasio se „Dolić”\nCrvena Crkva – U Crvenoj Crkvi je prestao da izlazi „Dolić”, jedne od retkih seoskih novina kod nas. Zbog nedostatka novca, koji je do poslednjeg broja obezbeđivan, uglavnom, poklonima čitalaca, vlasnika malih zanatskih i trgovinskih radnji i Mesne zajednice. Novine su dobile ime po istoimenom potoku-ponornici i dolini seoskog atara. Izlazio je u tiražu od 300 primeraka, a osim porodica u selu, novine su primali i naručioci iz drugih mesta, pa i inostranstva. – U jesen 2004. godine smo pokrenuli „Dolić”, i toliko sam se za njega emotivno vezao, da mi prestanak izlaženja predstavlja gubitak dragog prijatelja – kaže Ozren M. Radosavljević, pokretač i glavni urednik ovog glasila mesne zajednice sa upisanih 587 birača, kome su na sadržajnosti i kvalitetu mogle da pozavide i\n20.10.2016 u 22:09\n„Indipendent” ostvaruje profit od kada ima samo veb izdanje\nLONDON – Britanski list „Indipendent” saopštio je danas da je zabeležio profit, prvi put za više od 20 godina, nakon što je prestao da objavljuje štampano izdanje i prešao isključivo na onlajn verziju. List naklonjen levoj opciji objavio je poslednje štampano izdanje u martu, u situaciji dok britansku štampu potresa pad prihoda od reklama, prenosi AFP. List, koji su pokrenula tri bivša novinara 1986, nakon odluke o prelasku na veb izdanje počeo je da beleži rast broja čitalaca, tako da je u avgustu imao 74,3 miliona korisnika, što je za 18 odsto više nego u martu ove godine, prenosi Tanjug.\n15.10.2016 u 12:20\nVećinski vlasnik „Nepsabadšaga” tvrdi da je razlog gašenja isključivo ekonomski\nBEČ – Odluka o zatvaranju mađarskog dnevnika „Nepsabadšag” bila je isključivo ekonomski motivisana, rekao je danas Austrijski preduzetnik Hajnrih Pecina, koji je bio većinski vlasnik tog mađarskog opozicionog dnevnika, koji je ugašen „Niko neće tu novinu”, kazao je on bečkom nedeljniku „Profil”. U prvom intervjuu posle gašenja, Pecina je ukazao da je „Nebsabadšag” više od deset godina beležio samo gubitke. „Tiraž je drastično opao, zato što je proizvod sve manje interesovao građane”, kazao je Pecina. On ukazuje da je, u bližoj prošlosti, novina beležila godišnje operativne gubitke u visini od miliona evra. „Nepsabadšag”, prema njegovim rečima, činio je deset odsto ukupnog obrta „Mediworks-a”, mađarske ćerka firme austrijske kompanije vlasnika Pecine, dodajući da su troškovi\nAmerička predsednička kampanja preselila se i u Srbiju i to zahvaljujući intervjuu koji je Donald Tramp navodno dao za „Nedeljnik”. Dok su u četvrtak Srbi pomislili da im se mogući predsednik izvinio zbog bombardovanja Jugoslavije 1999. godine, iz štaba kontroverznog republikanskog kandidata stigao je hladan tuš – Tramp se nije izvinio Srbima ali zato traži izvinjenje od uglednog srpskog nedeljnika. Mira Adanja Polak: Uvek tražim dokaze Novinarka Mira Adanja Polak jedna je od retkih koje je pre četiri godine u svojoj emisiji posumnjala u istinu Rajčićevih reči. Za „Politiku” kaže da se seća tog gostovanja i da nijednog momenta nije verovala u priču, pa je morala gledaocima to i da pokaže. „Uvek proveravam sve što emitujem ili napišem. Koristim nekoliko izvora, jer\n08.10.2016 u 21:18\nNajveći opozicioni list u Mađarskoj prestao da izlazi\nBUDIMPEŠTA – Najveći opozicioni list u Mađarskoj „Nepsabadšag” danas je prestao da izlazi, a kompanija koja je vlasnik lista saopštila je da su razlog za to značajni gubici i da je odluka isključivo komercijalna. Prestanak rada lista izazvao je zabrinutost u vezi sa slobodom štampe pod desničarskom vladom premijera Viktora Orbana, navodi AFP. Kompanija Medijavorks, vlasnik lista, koju kontrolišu Austrijanci, saopštila je da štamparske prese neće biti pokrenute dok ne bude „formulisan novi koncept lista”. Socijalistička opozicija je, međutim, navela da je to „crni dan za štampu” i pozvala na proteste. „Nepsabadšag” je pokrenut pre 60 godina i imao je najveći tiraž u Mađarskoj, a često je kritikovao premijera Orbana, dodaje Frans pres. Jedan od urednika „Nepsabadšaga” kazao


Novosti - Sprečavanja pranja novca i finansiranja terorizma - Home Agent\nU prostorijama Regionalne privredne komore održana je obuka za posrednike u prometu nepokretnosti na temu sprečavanja pranja novca i finansiranja terorizma gde je pred HOME AGENT d.o.o. Senka Sokola kao ovlašćeno lice za sprečavanje pranja novca i finansiranje terorizma učestvovala .\nObuka je organizovana u saradnji sa Upravom za sprečavanje pranja novca i Sektorom tržišne inspekcije.\nCilj obuke bio je da se poveća nivo znanja svih učesnika na tržištu nepokretnosti o značaju i principima borbe protiv finansiranja terorizma i pranja novca. Polaznici obuke imali su priliku da se upoznaju sa ulogama svih organizacija, koje učestvuju u toj borbi.\n-Prema Zakonu o sprečavanju pranja novca privredni subjekti koji se bave posredovanjem u prometu nepokretnosti su u obavezi da vrše procenu svojih klijenata, kupaca i prodavaca nekretnina i rentijera, i da na osnovu toga dostavljaju informacije institucijama o mogućnostima da dođe do nekih slučejva kao što su pranje novca ili finansiranje terorizma-poručio je Stevan Obradović, samostalni savetnik u Udruženju za trgovinu Privredne komore Srbije.\nPosrednici u prometu nekretnina iz regiona su se kroz praktične primere na radionici upoznali sa odredbama Zakona, odnosno obavezama, kao i načinom na koji se vrši procena rizika u konkretnim slučajevima.\n-Prema Nacionalnoj proceni rizika poslovanje nekretninama se nalazi kao delatnost od višeg rizika kada je u pitanju pranje novca i finansiranje terorizma. Sami agenti za prometovanje nepokretnosti nisu u najvišem riziku, ali postoje odredbe Zakona koje treba da ispoštuju. Sama grupacija posrednika u prometu nepokretnosti je bila vrlo aktivna kada je u pitanju definisanje odredbi ovog Zakona i uspela je da same posrednike dovede u kategoriju najmanjeg mogućeg rizika što se tiče posredovanja nekretnina. To praktično znači, što je veća procena rizika to su oni pod većom kontrolom i većim obavezama u skladu sa državom-objasnio je Obradović.\nPored Subotice, jednodnevne besplatne obuke se organizuju u još pet gradova Srbije.\nViše informacija na https://www.subotica.com/fotografije/privredna-komora-subotica-obuka-za-posrednike-u-prometu-nepokretnosti-id73335.html\ngrad Subotica Kikinda Sombor\nopština Aleksandrovo Bajnat Centar I Centar II Centar III Dudova šuma Jasibara Kertvaroš Mali Bajmok Mali Radanovac Novi grad Novo selo Palić Srpski šor Tokio Veliki Radanovac Zorka Željezničko naselje Subotica


Porez na emisiju štetnih gasova | Novine Toronto\nPorez na emisiju štetnih gasova\nFederalna vlada je od prvog dana aprila počela da naplaćuje svoj porez na emisiju gasova koji izazivaju efekat staklene bašte u četiri provincije, Ontariju, Manitobi, Saskačuanu i Nju Brunsviku, čije vlade su odbile da učestvuju u državnom klimatskom okviru.\nPremijer Džastin Trudo je ocenio da je ovaj potez pobeda za životnu sredinu, uz tvit da ‘nigde u Kanadi više nije besplatno zagađivati’.\nOvaj porez je uveden da bi se umanjila emisija štetnih gasova, kako bi Kanada mogla da ispuni ciljeve dogovorene na klimatskom samitu u Parizu.\nVlade ovih provincija, isto kao i Progresivno konzervativna stranka, strahuju da bi uvođenje mera moglo biti nepovoljno za potrošače i male privrednike. Proračuni CBC njuza govore da bi, na mesečnom nivou, prosečno ontarijsko domaćinstvo moglo imati za deset dolara veće troškove za gas.\nVlada obećava da će, kao kompenzaciju za narasle troškove života, vratiti žiteljima provincija svaki dolar prikupljen na račun ovog poreza. Procenjuje se da bi taj iznos za prosečno domaćinstvo mogao ići od 248 dolara, u Nju Brunsviku, do 598 dolara u Saskačuanu.\nOntarijski premijer Dag Ford kroz različite medije i poruke, izražava negodovanje na taksu i, počev od uvećane cene goriva, pominje na koje će sve načine građani biti oštećeni. Saskačuan će, isto kao i Ontario, na sudu pokušati da ospori uvođenje takse, dok će se Nju Brunsvik pridružiti. Premijer Manitobe Brajan Palister takođe kritikuje taksu, optužujući Otavu da uzima novac od porodica.


Pandemija i životna sredina; ima li ičega dobrog u ovom zlu? | podunavlje.info\nIzvor: Istinomer.rs, autor Mihaela Šljukić Bandović 2. decembar 2021 – Zagađen vazduh usmrti sedam miliona ljudi godišnje u svetu. Da li su smanjenje saobraćaja i privrednih aktivnosti, globalno i u Srbiji, dovele do manjeg zagađenja i, uopšte, usporavanja klimatskih promena ili su previše požurili svi oni koji su delili poruke “priroda se budi”?\nKada je zbog korona virusa dobar deo sveta proletos otišao pod ključ, saobraćaj se smanjio, a privredne aktivnosti značajno usporile, društvene mreže bile su preplavljene fotografijama prirode koja doživljava renesansu. Tirkizni kanali u Veneciji, bistre reke, divlje životinje na ulicama gradova, manje štetnih gasova iznad Kine, što je zabeležila i NASA. Kako stvari stoje devet meseci kasnije? Da li je kovid 19 globalno zaista probudio prirodu i pozitivno uticao na životnu sredinu, gde smo tu mi, odnosno zašto ona, sada već izlizana sintagma „priroda se budi“, u našem slučaju može da ima samo ciničan prizvuk?\nDa li je i u kojoj meri virus pozitivno uticao na životnu sredinu, još se sa sigurnošću ne može reći, jer pandemija još traje. I dalje se može govoriti samo o prognozama. Recimo, jedna studija predviđa da će zbog kovida 19, emisija gasova staklene bašte u SAD-u ove godine pasti na najniži nivo u poslednje tri decenije.\nDalje, mnogi naučnici očekivali su da će u 2020. zbog brojnih restriktivnih mera koje su bile preduzete, pre svega zbog ukidanja i smanjenja putovanja avionima i brodovima, biti najveći godišnji pad emisije ugljen dioksida generacijama unazad.\nIpak, poslednja vest koja stiže iz Svetske meteorološke organizacije nije optimistična. Naprotiv, kaže da je nivo ugljen dioksida u atmosferi nastavio da raste, uprkos očekivanom padu. Procenjeni pad za ovu godinu, ta organizacija opisala je kao „sićušno odstupanje“ i dodala da rezultirajući uticaj na koncentraciju ugljen dioksida, koja doprinosi globalnom otopljavanju, neće biti veći od uobičajenih godišnjih kolebanja.\nZašto se ovo dešava, Ognjan Pantić, istraživač na projektima u oblasti energije, klime i životne sredine u Beogradskoj otvorenoj školi (BOŠ), objašnjava na mikroplanu – situaciji u Srbiji.\n„Što se nas tiče, većina tih gasova s efektom staklene bašte dolazi iz energetskog sektora. Dakle, jeste bila smanjenja privredna aktivnost, ljudi nisu putovali puno, ali je tražnja za energijom bila visoka, potrošnja energije je i dalje bila prisutna i iz tih razloga nije došlo do smanjenja nivoa ugljen dioksida“, kaže Pantić za Istinomer.\nA u kojoj meri je „lockdown“ uticao na smanjenje zagađenja vazduha, tema je kojom se bavila i Evropska agencija za zaštitu životne sredine. U najnovijem izveštaju za ovu godinu – „Kvalitet vazduha u Evropi“, proučavana je i veza između pandemije virusa korona i kvaliteta vazduha. Procenjuje se da je u mnogim evropskim državama u kojima su proletos uvedene mere ograničenja kretanja, zabeleženo smanjenje do 60 odsto određenih zagađivača u vazduhu.\nNisu automobili krivi?\nKod nas je situacija bila sasvim drugačija. Iako je Srbija tokom prvog talasa pandemije (kada je, u poređenju sa današnjih sedam hiljada i nešto novozaraženih, imala tek 72 zaražena) uvela jedno od najrigoroznijih zatvaranja u regionu – policijski čas i vanredno stanje koje je trajalo više od 50 dana, kvalitet vazduha nije bio bolji. Štaviše, merenja u drugoj polovini marta ponovo su pokazala visoko zagađenje.\n„Vi ste već drugog dana posle lockdown-a imali zagađenje. Dokazali smo da su sve one mere za smanjenje zagađenja bile potpuno pogrešne, jer je država, podsećam, usvojila onu uredbu o subvencionisanju kupovine hibridnih automobila, a u isto vreme kada su automobili stali, imali smo prilično visoko zagađenje“, primećuje Ognjan Pantić.\nAleksandar Macura iz RES fondacije, koja je u martu i u aprilu merila kakav je kvalitet vazduha u odsustvu saobraćaja, kaže da su primetili da čestično zagađenje nije bitno smanjeno.\n„U Beogradu i Nišu u tom period ništa nije bilo smanjeno. I globalno ima mnogih mesta na kojima se azotno zagađenje, koje jeste direktno povezano sa saobraćajem, bitno smanjilo, a čestično ne da se nije bitno nego se negde uopšte nije smanjilo. Negde se povećalo, nije se video uticaj izostanka saobraćaja na smanjenje čestičnog zagađenja„, kaže Macura za Istinomer.\nI Macura i Pantić podvlače da upravo to pokazuje da saobraćaj nije bitan faktor čestičnog zagađenja, pa u vodu pada teza predsednika Srbije da su saobraćaj i bahati građani, koji se zbog „ima se, može se“ standarda sami vozikaju u kolima, glavni krivci za zagađenje vazduha.\nPredsednika Vučića uostalom demantuju i zvanični podaci Agencije za zaštitu životne sredine, u čijem poslednjem izveštaju jasno stoji da najveće količine oksida sumpora, azota i suspendovanih čestica potiču iz termoenergetskih postrojenja, prehrambene, hemijske i mineralne industrije, a da kvalitet vazduha u Srbiji dominantno određuju koncentracije suspendovanih čestica.\nA koliko je vazduh, koji je u pojedinim gradovima u Srbiji poslednjih dana ponovo u crvenom (zagađen) i ljubičastom (jako zagađen) polju, poguban po nas, nije potrebno mnogo objašnjavati. Posledice po zdravlje su različite – od upale pluća do prerane smrti.\nStoga ne iznenađuje što je i Evropska agencija za zaštitu životne sredine u poslednjem izveštaju proučavala vezu kvaliteta vazduha i pandemije kovida 19. Naime, u izveštaju se navodi da dugotrajna izloženost zagađivačima u vazduhu izaziva kardiovaskularne i respiratorne bolesti, a utvrđeno je da su obe grupe bolesti dodatni rizici od smrti kod pacijenata zaraženih virusom korona.\nFatalne praškaste čestice\nVezu zagađenog vazduha sa stopom oboljevanja od kovida 19 kod nas je u posebnoj analizi proučavala Beogradska otvorena škola, kaže njen istraživač Ognjan Pantić.\n„Došli smo do zaključka da postoji velika korelacija. Znači tamo gde je zagađenje vazduha prisutno dugoročno, tamo je primetna i viša stopa obolevanja od korone, hospitalizacije i smrti. Međutim, sada nas oni upućuju dalje da istražimo da li korelacija znači kauzalnost, pošto za to nema dovoljno dokaza“, objašnjava Pantić.\nEvropska agencija za zaštitu životne sredine takođe navodi da uzročno-posledična veza između zagađenja vazduha i težine bolesti kovid 19 nije potpuno jasna i da su potrebna dodatna epidemiološka istraživanja.\nS druge strane, poznato je da je zagađenje vazduha glavni uzrok smrti i bolesti u svetu. Kako se navodi u studiji „Zagađenje vazduha i COVID19“, zagađen vazduh svake godine, prema podacima Svetske zdravstvene organizacije, usmrti sedam miliona ljudi. Procenjuje se da samo u Evropi godišnje umre oko 550.000 ljudi, od kojih oko 6.600 u Srbiji.\nDalje, u Srbiji praškaste čestice (PM) u vazduhu imaju značajan uticaj na javno zdravlje. Dugotrajna izloženost zagađivačima kao što su praškaste čestice (PM2.5), azot-dioksidu (NO₂) i sumpor-dioksidu (SO₂) mogu da smanje funkciju pluća i izazovui respiratorne bolesti. Izloženost praškastim česticama PM2.5 dovodi do 3.585 prevremenih smrti godišnje, uključujući 1.796 u Beogradu, navodi se u studiji BOŠ-a.\nUz dnevne podatke o broju novozaraženih i umrlih od virusa korona, broj prerano umrlih zbog udisanja zagađenog vazduha zvuči zastrašujuće. I zato pitanje o merama koje će napokon dovesti do smanjenja emisija zagađujućih materija u vazduhu, mora da se postavi sada i odmah, usred pandemije. I ne sme da dobije odgovor „Pitate me za trafiku, dok Hilandar gori“.\nIzložba grafika Dragiše Ćosića u beogradskoj Galeriji ULUS-a\nTradicionalna novogodišnja izložba radova vaspitanika Ustanove „Sunce“\nSMEDEREVO, 7. maj 2021 – Centar za samostalni život...\nVeslačka regata ove subote na Savskom jezeru\nSMEDEREVO, 7. maj 2021 – Ada Ciganlija će ove...


Hocu.ba Javni poziv za dodjelu bespovratnih sredstava kompanijama iz BIH – Hocu.ba\nJavni poziv za dodjelu bespovratnih sredstava kompanijama iz BIH\nPravo na prijavu imaju zakonski registrirane organizacije/preduzeća u BIH koje mogu biti komercijalne i/ili profitne, neprofitne/NVO, privatne i javne obrazovne institucije, regionalne ili gradske razvojne agencije, privredne komore, tehnološki parkovi itd.\nDirektni korisnici u okviru ovog javnog poziva su isključivo privatni privredni subjekti koji posluju u BiH. Prioritet imaju direktni korisnici projekta koji posluju u okviru jednog od sljedećih konkuretnih sektora: prerađivačka industrija (obrada drveta, obrada metala, obrada tekstila, obuće i kože, obrada plastike, prehrambena proizvodnja i dr.), poljoprivreda, informacione tehnologije i turizam. Prijave preduzeća koja posluju u okviru ostalih djelatnosti koje proizvode dodanu vrijednost, a nisu dio pomenutih sektora će se uzeti u razmatranje ukoliko zadovoljavaju ostale očekivane ciljeve ovog poziva.\nViše informacija naći ćete na stranici Razvojnog programa Ujedinjenih nacija (UNDP).\n« Postani dio tima ProCredit banke\nPrijavi se na UniCredit Hackathon za Centralnu i Istočnu Europu »


TEATAR SLUŽBE: Jovana od "nemojte da vičete na mene" do večere sa Vučićevom ženom | Borba Info\nHome/Fakti/TEATAR SLUŽBE: Jovana od “nemojte da vičete na mene” do večere sa Vučićevom ženom\nJovana Joksimović, voditeljka i novinarka Prve televizije, ustalasala je javnost u Srbiji zbog prisne fotografije sa Tamarom Vučić i Natašom Vulin, inače suprugom predsednika Aleksandra Vučića i ministra Aleksandra Vulina.\nOvo je pre svega zbog statusa “nezavisne i hrabre novinarke”, koji se potencira u srpskom društvu i medijima, ali i zbog višeg tona koji zna da pokaže u intervjuima sa aktuelnim predsednikom Srbije.\nFotografija koja je objavljena je naivnim Srbima otvorila malo oči i delimično poljuljala status koji zvezda Pink, RTS i sada Prva jutarnjeg programa uvažava.\nNa slici se mogu videti nasmejana Jovana Joksimović, njen suprug Željko Joksimović i Tamara Vučić, koji su zajedno bili na večeri. Fotografija je, kako kaže korisnik jednog Tviter naloga, prvobitno objavljena na Fejsbuku, a onda se proširila društvenim mrežama. Sa njima na večeri je i Nataša Vulin, supruga ministra odbrane Aleksandra Vulina.\nZbog ovoga su pojedini korisnici Tvitera krenuli da sumnjaju u objektivnost pomenute novinarke, te je jedan deo javnosti navodio da sada postoji mogućnost da su njeni intervjui sa Aleksandrom Vučićem potpuno iscenirani. Iako je sve na nivou spekulacija, a Jovana Joksimović nije odgovorila na poruke i pozive portala Nova u vezi ove teme, ali podsetimo se nekoliko intrigantnih momenata koje je voditeljka imala sa predsednikom države tokom proteklih godina.\nPOČETAK PREDSTAVE: “Nemojte da vičete na mene”!\nOna je u januaru 2015. odbrusila tadašnjem premijeru, a sadašnjem predsedniku Vučiću koji je povisio ton nezadovoljan pitanjem: “Nemojte da vičete na mene”. Tada je još uvek bila na televiziji “Pink”, a njen odgovor u javnosti je prihvaćen kao hrabar potez novinarke koja je bila “napadnuta” u sopstvenom studiju od strane državnog funkcionera.\nZato je promovisana kao nezavisna Pink novinarka i u emisiji Zorana Kesića „24 minuta“, u kojoj je rekla da joj iz kabineta Aleksandra Vučića NIKADA ne stižu naručena pitanja i tim komplimentom u ulozi „nisam za Vučića“ na nastupu kod „antirežimskog Kesića“ značajno podigla njegov ugled među biračima pošto ne bi njena izjava imala isti efekat da je bila na Pink-u.\nMožda i najupečatljiviji intervju sa Vučićem dogodio se 29. marta ove godine u jeku prvog talasa pandemije koronavirusa, kada je narod „ludeo od besa“ jer nije bilo maski, dezinfekcionih sredstava, a bilo je policijskog časa i zatvaranja naroda na tri dana.\nRečenica koja se, čini se, najčešće citira iz tog intervjua jeste: „Ja Vas, predsedniče, ništa ne razumem“, a voditeljka ju je izrekla dok je Vučić objašnjavao šta podrazumeva paket mera pomoći privredi i građanima. Takođe, ostaće upamćeno da je ona pokušala da sazna kako bi izgledao 24-časovni karantin, koji je predsednik tada najavio kao mogućnost, te ga upitala o konferenciji za novinare na kojoj je građanima poručivano da se ne boje “najsmešnijeg virusa”.\nI podrugljivo se nasmešila na Vučićevo urlanjee „Imamo para, imamo para“!\nJoksimović je u proteklih nekoliko godina često intervjuisala Aleksandra Vučića, uglavnom u jutarnjim programima koje vodi zajedno sa kolegom i kumom Srđanom Predojevićem (koji osim kao voditelj prima platu i u Kontroli leta), ali i u specijalnim emisijama čiji je bila domaćin.\nNakon druženja Jovane sa prvim damama SNS Srbije, narod se prisetio i da je njen suprug Željko aktivno podržavao JUL i sve režime do danas, da je Jovana uvek bila na režimskim televizijima glavna zvezda, kao i da bračni par Joksimović na gotovo sve privatne proslave obavezno zove i Čedu Jovanovića (danas jednog od najvećih obožavalaca Aleksandra Vučića) i Mlađana Dinkića (Vučićevog savetnika za ekonoimiju).\nOsim toga, u prisnim je odnosima i sa Oliverom Zekić, dugogodišnjom bliskom saradnicom Bebe Popovića (režisera svih predstava Vučića i Mila) i predsednikom REM-a, koja zajedničke slike sa Jovanom potpisuje srcima i komentarima „moja Jovana“.\nMožda deluje da su svi oni u različitim strankama, ali im je zajednički imenitelj veliko lično bogatstvo u sve siromašnijoj Srbiji i velika bliskost tipična za članove iste familije…\nPrevious KAO U SEVERNOJ KOREJI: Od 327 birača, za SNS glasao 361\nNext Nakon sumnjivih izbora u Srbiji režim Đukanovića je pojačao represiju nad sveštenstvom SPC – KAKVA JE TU VEZA SA VUČIĆEM?


Privredi smanjenje opterećenja i povećanje neoporezivog dela zarade,minimalna zarada 35.012 dinara | Unija Poslodavaca Srbije\nNa 106. sednici Socijalno-ekonomskog saveta nije postignut dogovor o minimalnoj ceni rada, iako su socijalni partneri pokazali prilično visok stepen odobravanja i, po rečima predsedavajućeg Miloša Nenezića, bili su najpribližniji u stavovima u poslednjih desetak godina.\nTo znači da je na potezu Vlada Srbije, a premijerka Ana Brnabić, koja je učestvovala na sednici SES-a, posle sastanka je najavila da će od 1. januara 2022. godine minimalna zarada iznositi 35.012 dinara.\n„Sa predloženim povećanjem i olakšicama za preduzeća Vlada Republike Srbije pokazuje odgovornost prema građanima i privredi“, izjavio je posle sednice predsedavajući SES-a i predsednik Unije poslodavaca Srbije Miloš Nenezić. „Za tri godine neoporezivi deo zarade povećan je za 4.300 dinara što predstavlja benefit za sve privredne subjekte u Republici Srbiji.\nOno na čemu će Unija insistirati, to je da se radi na daljem poboljšanju poslovnog ambijenta i uslova za poslovanje u našoj zemlji. Potrebno je da socijalni partneri, i sindikat i poslodavci, budu uključeni još u fazi donošenja zakona, jer bi se time preventivno sprečile moguće nesuglasice u njihovoj primeni. Nužno je takođe da se kroz sistem obrazovanja dobijaju kadrovi kakvi su potrebni privredi i društvu i to bi doprinelo povećanju zapošljavanja, a smanjenju odliva radne snage. Takođe insisitramo na smanjenju birokratskih procedura, jer su one ozbiljna kočnica za rad ne samo privrede, već i društva u celini.“


Novi nacrt predlaže restriktivniji Zakon o slobodi pristupa informacijama BiH | MC_ONLINE\nNovi nacrt zakona bi donio više nedoumica nego što bi ih otklonio, a sadrži i odredbe koje u praksi mogu dovesti do toga da pristup informacijama o radu institucija vlasti bude otežan, u određenim slučajevima i onemogućen.\nŠestnaest godina nakon usvajanja Zakona o slobodi pristupa informacijama u BiH (ZOSPI), u procesu je izrada novog zakona kojim će se regulirati način ostvarivanja prava na pristup informacijama u posjedu javnih organa u BiH, kao i mehanizmi zaštite i nadzora provedbe zakona. Predlagač novog teksta zakona je Ministarstvo pravde Bosne i Hercegovine, a javne konsultacije o zakonu traju od 24. novembra do 12. decembra 2016. godine.\nCilj novog zakona, kako se navodi, jeste da se na „jasan, precizan i nedvosmislen način regulira procedura pristupa informacijama u institucijama Bosne i Hercegovine, te da se na taj način otklone nedoumice i nejasnoće koje su postojale i koje su evidentne u primjeni važećeg propisa“.\nMeđutim, novi nacrt zakona bi donio više nedoumica nego što ih otklanja, a sadrži i vrlo restriktivne odredbe koje u praksi mogu dovesti do toga da pristup informacijama o radu institucija vlasti bude otežan, u određenim slučajevima i onemogućen.\nIzuzetnost testa javnog interesa\nNovi prijedlog zakona sadrži listu izuzetaka od objave, odnosno informacija koje mogu biti uskraćene kako bi se zaštitili legitimni interesi društva, naprimjer javna sigurnost, procesuiranje krivičnih djela, zaštita privatnosti i drugo. U tom kontekstu, novi zakon ne obavezuje javne institucije da provode test javnog interesa prilikom odlučivanja o objavljivanju takvih informacija, što ostavlja slobodan prostor za zloupotrebu i neutemeljeno odbijanje pristupa informacijama koje su od javnog interesa.\nU novom nacrtu zakona se navodi da javni organi mogu, izuzetno, omogućiti pristup informacijama ako je takvo postupanje u interesu javnosti (član 15, stav 5). Takva formulacija nije u skladu sa međunarodnim standardima koji nalažu da se test javnog interesa provodi, ne samo u izuzetnim situacijama, već svaki put kada je potrebno utvrditi balans između prava na pristup informacijama i ograničavanje pristupa zbog zaštite drugih prava.\nU tom smislu, novi tekst zakona u značajnoj mjeri je restriktivniji u odnosu na važeći ZOSPI, koji se temelji na principu maksimalne objave informacija i jako ograničenog broja izuzetaka, što je jedna od ključnih kvaliteta postojećeg zakona. Zakon omogućuje pravo pristupa svim informacijama u posjedu javnih organa, „u najvećoj mogućoj mjeri u skladu sa javnim interesom“, osim informacijama čija bi objava ugrozila neki od legitimnih interesa društva. To znači da javni organ može uskratiti informaciju tek kada na osnovu testa javnog interesa, dokaže da:\na) tražena informacija spada pod jedan od zakonom definiranih izuzetaka;\nb) objava informacija bi značajno ugrozila navedeni interes;\nc) objava informacija bi proizvela veću štetu nego što bi objava takve informacije služila zaštiti javnog interesa.\nStoga se radi efektivne zaštite prava na pristup informacijama eventualna ograničenja ne tumače arbitrarno, već na osnovu testa javnog interesa kao instrumenta za ostvarivanje balansa između principa transparentnosti i ograničenja tog principa.\n(Ne)opravdani zahtjevi za pristup informacijama\nNovi prijedlog zakona propisuje da podnosilac zahtjeva za pristup informacija treba navesti razloge zbog koji traži pristup informaciji (član 18, stav 4), što je ujedno jedna od najspornijih odredbi u novom tekstu. U skladu sa osnovnim principima demokratskog društva, javni organi se finansiraju javnim novcem i rade u službi građana, pa pravo na informacije o radu javnih organa imaju svi građani, bez bilo kakvih organičenja. Zahtijevanje od podnosioca zahtjeva da objasne razloge traženja informacijama ili svrhe u koje će te informacije biti korištene, protivno je samoj suštini zakona koji propagira ideju da su građani, činjenicom da plaćaju poreze kojima se finansira rad javnih organa i samim tim kreiranje svih informacija unutar javnog sektora, pravi vlasnici tih informacija. Također, ovakva odredba u praksi može značajno ograničiti pristup informacijama, jer ostavlja prostor organima da tumače eventualnu opravdanost ili neopravdanost zahtjeva, što može biti osnova za odbijanje pristupa.\nMinimalne odredbe o proaktivnom objavljivanju\nKako bi se povećala transparentnost rada javnih institucija, novi zakon uvodi princip obaveznog proaktivnog objavljivanja informacija, što je svakako značajan pomak. Ideja da su javne institucije dužne objavljivati informacije u svom posjedu samoinicijativno, bez čekanja na zahtjeve građana, sadržana je u međunarodnim dokumentima, kao što su naprimjer Konvencija Vijeća Evrope o pristupu službenim dokumentima, zakoni u brojnim drugim zemljama u svijetu, uključujući i zemlje u regionu. No, problem prilikom definiranja proaktivnog objavljivanja informacija jeste sadržajne prirode: relativno ograničen broj informacija je obuhvaćen tom odredbom, a pojedine kategorije informacije su preširoko definirane i podložne različitim intepretacijama.\nKonkretno, zakon propisuje da institucije proaktivno objavljuju: vodič za pristup informacijama, javne registre i javne evidencije, program i plan rada, izvještaj i druge dokumente o radu i stanju u oblasti svoje nadležnosti, nacrte, prijedloge i konačne tekstove strateških dokumenata i planova i programa za njihovo sprovođenje, nacrte i prijedloge zakona i drugih propisa, radi davanja mišljenja zainteresovane javnosti na te propise, pojedinačne akte i ugovore o raspolaganju finansijskim sredstvima iz javnih prihoda, spisak svih zaposlenih sa nazivom radnih mjesta utvrđenih aktom poslodavca i načinom uspostavljanja kontakta, spisak svih rukovodilaca javnog organa sa njihovim rukovodećim zvanjima i načinom uspostavljanja kontakta i rješenja i druge pojedinačne akte, koji su od značaja za prava, obaveze i interese javnosti (član 13).\nIz predložene liste informacija koje treba da su transparentne, evidentno je da nedostaje jasno propisana obaveza o objavljivanju informacija o trošenju javnih sredstava, a koja je ključna za odgovornost javnih institucija, što bi obuhvatalo budžet, izvještaj o izvršenju budžeta, informacije o platama zaposlenih, revizorske izvješaje, informacije o dodijeljenim bespovratnim sredstvima, sponzorstvima, donacijama ili drugim pomoćima, uključujući popis korisnika i visinu iznosa.\nTakođer, u skladu postojećim normama, javnost ima pravo da bude informirana o javnim uslugama koje javni organ pruža i način ostvarivanja pristupa javnim uslugama, zatim o detaljima službenih sjednica javnih organa i dokumentima usvojenim na tim sjednicama. Kada je u pitanju proaktivni pristup, Zakon o slobodi pristupa informacija ne ubuhvata i informacije čiju proaktivnu objavu propisuju drugi sektorski zakoni, kao što su to naprimjer informacije o provođenju postupaka i provedbi ugovora o javnim nabavkama.\nKao argument u prilog potrebi sveobuhvatnog reguliranja proaktivnog objavljivanja služe i istraživanja koja pokazuju da pojedine institucije već objavljuju značajan broj navedenih informacija, uključujući budžete, plate zaposlenih i slično, pa novi tekst zakona umjesto da promovira veće standarde i pomjera granice koje će dovesti do veće transparentnosti, ide daleko ispod već uspostavljenih praksi pojedinih institucija.\nNadzor nad provedbom zakona i dalje ostaje jedna od najslabijih tačaka zakona. Institucija Ombudsmena za ljudska prava BiH, prema novom tekstu zakona, nije više centralna institucija zadužena za monitoring provedbe zakona. U nacrtu se navodi da nadzor nad provođenjem zakona vrši Ministarstvo pravde putem Upravne inspekcije (član 25), ali se istovremeno ne navodi šta se podrazumijeva pod nadzorom i koje su to konkretno mjere i aktivnosti koje nadzorni organ poduzima kako bi osigurao da se zakon provodi u praksi.\nNa osnovu zakonskih rješenja u drugim zemljama, može se zaključiti da nadzor nad primjernom zakona o slobodi pristupa informacija u širem smislu obuhvata monitoring provođenja zakona, uključujući monitoring proaktivnog objavljivanja informacija kao i pružanja informacija na zahtjev, zatim predlaganje izmjena propisa radi bolje provedbe i unapređenja prava na pristup informacijama, kreiranje smjernica za javne institucije za pravilnu primjenu zakona, iniciranje i provođenje edukacija za javne službenike i njihovo stručno osposobljavanje za primjenu zakona, promociju prava građana na pristup informacija, podnošenje parlamentu godišnjih izvještaja o primjeni zakona, a na osnovu izvještaja javnih institucija koje su obavezne primjenjivati zakon. Trenutni tekst zakona ne navodi nijedan od pomenutih mehanizama, pa ostaje otvoreno pitanje na koji način će nadzorni organ pratiti primjenu zakona, koje su njegove ovlasti u slučaju nepoštivanja zakona i drugo.\nKonačno, potrebno je istaknuti i da novi tekst zakona ne uzima u obzir obavezu usklađivanja bh. zakonodavstva sa zakonodavstvom Evropske unije, a u području reguliranja ponovne upotrebe informacija javnog sektora. Evropska unija je u okviru svog programa za razvoj informatičkog društva, inovancija i poduzetništva, 2003. godine usvojila Direktivu o ponovnoj upotrebi informacija javnog sektora u kojem se propisuju standardi i pravila u domenu otvaranja javnih podataka. Direktiva se temelji na ideji da javni organi tokom obavljanja poslova iz svoje nadležnosti svakodnevno prikupljaju različite podatke, kao što finansijski i statistički podaci, podaci o javnoj upravi, te različiti registri i baze podataka u posjedu javnih institucija, te se otvaranjem podataka i ponovnom upotrebom omogućava razvoj poduzetništva, novih proizvoda i usluga te na taj način podstiče rast ekonomije.\nIzmjenom direktive 2013. godine detaljnije su definirani različiti aspekti dostupnosti i upotrebe informacija javnog sektora, naplate troškova, moguća ograničenja, pitanje dozvola i isključivih prava te je uspostavljen pravni okvir za usklađivanje propisa u svim zemljama članicama EU, ali i u zemljama kandidatima i potencialnim kandidatima za članstvo, gdje spada i Bosna i Hercegovina. U tom smislu, nacrt zakona ne utvrđuje obavezu javnih institucija da objavljuju javne podatke (informacije javnog sektora), putem otvorenih i mašinski čitljivih formata, kako bi se omogućila njihova ponovna upotreba niti propisuje pravo korisnika na ponovnu upotrebu tih podataka.\nZa kraj, važno je istaknuti da je 2013. godine Ministarstvo pravde BiH predložilo izmjene i dopune ZOSPI-a, kojima se slično, kao i novom prijedlogu zakona, propagira automatsko odbijanje pristupa informacijama ukoliko se radi o izuzecima od objave. Zahvaljujući angažmanu organizacija civilnog društva, novinara i javnosti, predložene izmjene i dopune zakona nisu usvojene. Po istom principu, ni novi ZOSPI ne bi trebao biti usvojen sve dok ne bude sadržavao kvalitetnija rješenja u odnosu sa sadašnji zakon i kojima će se unaprijediti, a ne dodatno ograničiti, pravo na pristup informacijama od javnog značaja.\nBorba za slobodu izražavanja se nastavlja


Hapšenja zbog trgovine drogom - B92.net\nBeograd -- Srpska policija uhapsila sedam, a slovenaèka èetiri osobe osumnjièene za meðunarodnu trgovinu narkoticima.Tužilaštvo pokrenulo istragu, uhapšeni u pritvoru.\nIzvor: Beta, Tanjug ponedeljak, 24.09.2012. | 10:05 -> 17:03\nKako je saopšteno iz MUP-a Srbije, ta grupa sumnjièi se da je organizovala meðunarodnu kriminalnu grupu koja je krijumèarila drogu iz Dominikanske Republike u Sloveniju i Srbiju, kao i iz Turske u Srbiju, pa u Sloveniju i Holandiju. Reè je o zajednièkoj akciji policija Srbije, Slovenije, Austrije i Republike Srpske.\nDirektor Uprave policije Milorad Veljoviæ je rekao da su u zajednièkoj akciji uèestvovali pripadnici kriminalistièkih policija i SBPOK-a, u saradnji sa kolegama iz Slovenije, Austrije i Republike Srpske.\nOrganizatori i èlanovi grupe uhapšeni su na podruèju Beograda, Panèeva, Novog Sada i Graniènog prelaza Gradina, na kom je, pri ulasku u Srbiju, pre dva dana, u vozilu marke "Škoda oktavija" bosanskih registarskih oznaka u kome su bili Vladimir L. i Miroljub J, pronaðeno oko 1.150 grama opojne droge heroin.\nUhapšeni su organizator i èlanove medjunarodne organizovane kriminalne grupe Vinko Rakonjac, državljanin Crne Gore Dejan Nedoviæ, Dejan Avramoviæ, Dragan Tomiæ, državljani BiH Vladimir Lakiæ i Miroljub Jovanoviæ, kao i Igor Krstiæ, rekao je Veljoviæ.\nOn je objasnio da je ova medjunarodna organizovana kriminalna grupa od oktobra prošle do septembra ove godine uèestvovala u nabavljanju i krijumèarenju kaokaina iz Dominikanske Republike u Sloveniju i Srbiju, kao i u nabavljanju i krijumèarenju herona iz Turske u Srbiju i Sloveniju i njegovo dalje krijumèarenje u Holandiju.\nU akciji kodnog naziva "Kranj", u više zemalja Evropske unije, prvenstveno Sloveniji i Austriji, kao i u zemljama Južne Amerike, zaplenjena je veæa kolièina narkotika.\nTužilaštvo za organizovani kriminal donelo je naredbu o sprovodjenju istrage protiv sedam osoba osumnjièenih da su, kao organizovana kriminalna grupa koja je delovala na teritoriji Srbije, Slovenije, Holandije, Turske, Austrije i Dominikanske Republike, krijumèarili heroin i kokain.\nTužilaštvo je saopštilo da je pokrenulo istragu protiv Vinka Rakonjca, Dejana Nedoviæa, Dragana Tomiæa, Dejana Avramoviæa, Vladimira Lakiæa, Miroljuba Jovanoviæa i Igora Krstiæa zbog krijumèarenja droge u periodu od oktobra 2011. do 22. septembra 2012. godine.\nDroga je bila namenjena za prodaju na tržištu Republike Srbije, Slovenije i Holandije.\nHeroin i kokain su pakovani u unapred pripremljenim vešalicama za odela, koju su osumnjièeni prenosili u ruènom prtljagu, koja je zatim putnièkim vozilima, autobusima i avionom, distribuirana do Srbije, Slovenije i Holandije.\nU saopštenju se navodi da je ta organizovana kriminalna grupa delovala u medjunarodnim razmerama.\nZajedno sa èlanovima organizovane kriminalne grupe iz Slovenije, u tom periodu, prokrijumèareno je oko devet kilograma heroina i dva i po kilograma kokaina, a 22. septembra 2012. godine na graniènom prelazu Gradina zaplenjeno je oko dva kilograma heroina, prilikom pokušaja unošenja u Srbiju.\nDogovori oko nabavke, transporta i distribucije kokaina i heroina, sa èlanovima slovenaèke organizovane kriminalne grupe, obavljali su se\nna graniènim prelazima izmedju Srbije i Hrvatske, kao i u neposrednim kontaktima èlanova slovenaèke organizovane kriminalne u Beogradu na raznim lokacijama, piše u saopštenju.\nTužilaštvo za organizovani kriminal predložilo je da se prema osumnjièenima odredi pritvor, piše u saopštenju.\nTokom pretresa, kod pripadnika te grupe pronaðeno je i oduzeto više skupocenih vozila, dva pištolja, oprema za merenje narkotika i više od 15.000 dolara.\nAkciju su izveli pripadnici Uprave kriminalistièke policije Ministarstva unutrašnjih poslova Srbije, u saradnji s policijskim službenicima Slovenije, Austrije i Republike Srpske, u koordinaciji sa Tužilaštvom za organizovani kriminal.\nPrivedenim osobama odreðeno je zadržavanje u trajanju do 48 sati i oni æe biti privedeni sudiji za prethodni postupak Posebnog odeljenja Višeg suda u Beogradu.


Privreda Srbije se oporavila od šoka izazvanog kovidom | Boom93\nVlada Srbije pružila je dobar i pravovremen odgovor na prvi udar COVID -19, ocenjeno je u novom socio-ekonomskom izveštaju UN u Srbiji, uz ocenu da će Vlada zbog trajanja pandemije, morati da jača zdravstveni sistem, ubrza reforme u oblasti socijalne zaštite i lokalne samouprave.\nIzveštaj je potvrdio da je Vlada Srbije blagovremeno i efikasno odgovorila na prvi talas COVID -19, reagujući na zdravstvenu krizu i neposredni uticaj pandemije na privredu zemlje, navodi UNDP .\nPodržana paketom brzih fiskalnih podsticaja, privreda je, kako se navodi u izveštaju, pokazala kratkoročnu otpornost zahvaljujući kojoj je uspela da se oporavi od prvobitnog šoka i nije pretrpela tako nagli pad BDP-a, zaposlenosti i zarada kao druge slične zemlje u Evropi.\nKako kriza izazvana korona virusom bude trajala, navodi se dalje, Vlada će morati i da malim i srednjim preduzećima pruži podršku za unapređenje fleksibilnost i otpornost na krize, navodi UNDP uz ocenu da je kriza prilika za izgradnju boljih temelja, bržu transformaciju privrede po ekološkim načelima i kontinuiranu izgradnju poverenja institucija i građana zasnovanog na zajedničkoj odgovornosti.\nStalna koordinatorka UN u Srbiji Fransoaz Žakob smatra da bi paralelno sa jačanjem zdravstva, trebalo dodatno posvetiti izgradnji održive budućnosti i ostvarivanju ciljeva održivog razvoja do 2030.\nPozitivni postignuti trendovi doprineće smanjenju obima finansijskih sredstava koja su na raspolaganju Vladi Srbije za rešavanje strukturnih problema – siromaštva, nejednakosti i dostupnosti socijalnih usluga.\nI ekonomske i socijalne pokazatelje treba pažljivo pratiti tokom perioda pandemije i nadalje, kako bi se sprečio novi pad. Izveštaj pokazuje da su pojedini delovi stanovništva bili pogođeni više od drugih, poput radnika u neformalnom sektoru, žena na malim poljoprivrednim gazdinstvima i starije populacije.\nNeformalni radnici čine 85 odsto otpuštenih radnika u prvom kvartalu, a mnogi nisu mogli da iskoriste ni redovne, ni specifične mere socijalne zaštite, donete usled pandemije COVID -19.\nIzveštaj naglašava nedostatke u upravljanju krizom na lokalnom i nacionalnom nivou, preporučuje jačanje socijalnog dijaloga, nadovezivanjem na snažan doprinos civilnog društva kao i volontera iz svih sfera života, privatnog sektora i pripadnika dijaspore.\nOznakeKoronavirus oporavak privreda Srbija


AUTORSKI TEKST IVICE DAČIĆA: PRITISCI NA VUČIĆA KAO BES NEMOĆNIH | Happy BSC portal\nAutorski tekst predsednika Skupštine Srbije, Ivice Dačića, prenosimo u celosti:\n"Pritisci na Srbiju i na predsednika Vučića nikada ne prestaju, ne prođe ni jedan dan bez pritisaka, što iz inostranstva ili iz Srbije, a meta je uvek jedna. Menja se samo njihov spoljni izgled, ali suština je uvek ista.\nKao po zakonima fizike, gde akcija izaziva reakciju, svaki uspeh Srbije i rast njenog i ugleda predsednika Vučića, izaziva reakciju onih koji sa tim ne mogu da se pomire. Što veći uspesi i što veći rast ugleda naše zemlje i našeg predsednika, to je jači odgovor svih onih kojima smeta takva Srbija.\nPROČITAJTE JOŠ: GODFRI OTVORENO O SRBIMA: Nemam osećaj da su rusofili\nU poslednje vreme ima ih mnogo, kako u Srbiji, tako i u regionu i svetu. Pritisak je svakodnevni, bes ovih nemoćnih ljudi je sve žešći. To je samo po sebi jasan znak da je naša zemlja na dobrom putu i da njom upravlja državnik sa čistom vizijom moderne i jake Srbije. Pritisci nisu sami po sebi nešto sa čime Srbija i predsednik Vučić ne mogu da se nose, oni su sastavni deo jednog ogromnog posla podizanja Srbije u svakom pogledu, i ekonomskom, političkom, bezbednosnom, kulturnom. Ali to nam ne daje pravo da ih ostavimo po strani i da ih ne razotkrivamo kao orkestriranu kampanju laži, provokacija i golog političkog i finansijskog interesa. Upravo tome su predsednik Srbije i naša zemlja naročito izloženi u poslednje vreme.\nŠta je pozadina stalnih pokušaja kriminalizacije predsednika Vučića, njegovih najbližih saradnika, pa čak i njegove porodice? Kad god se u Srbiji otvori nova fabrika, most ili deonica auto-puta, a to se dešava svakog dana, na to sledi reakcija frustrirane opozicije i medija pod njenom kontrolom u vidu napada na predsednika i lansiranja nekakve afere. Kada najuglednije svetske institucije objave procene o visokom rastu BDP u Srbiji, jednom od najvećih u Evropi, to je opet signal bezidejnoj opoziciji da krene u akciju laži i satanizovanja predsednika i države. Kada jedna za drugom pod udar zakona padaju najopasnije kriminalne grupe i najbrutalnije ubice i narko dileri, istog trenutka se u političko-medijskom sistemu Dragana Đilasa, njegovih saradnika i zaposlenih, lansiraju napadi na predsednika Vučića, čak i na njegovu porodicu. Kada predsednik Vučić s punim pravom žali što pravosuđe nekada nije efikasnije u procesuiranju najtežih kriminalnih slučajeva, javlja se ova grupacija sa optužbama da se meša u rad pravosuđa i u isto vreme lansira nove laži i napade.\nPROČITAJTE JOŠ: ŠEŠELJ ZA "DOBRO JUTRO SRBIJO": Nemilosrdni himalajski ratnici su u redovima britanske vojske na KiM\nOvakve stvari nisu tek obična politička borba. Nema tu nikakve borbe, jer snaga koja dolazi od poverenja građana je nedvosmisleno na strani predsednika i njegove politike. Ovde je reč o kukavičkom hvatanju koraka sa pritiscima koji na Srbiju i predsednika Vučića dolaze iz inostranstva, a sve u želji da se na tom talasu ostvari makar mali politički rezultat.\nDa li je slučajno da se u propagandnim kuhinjama opozicije u Srbiji štancuju izmišljene afere i kriminalizuje državni vrh, u istom trenutku kada do zuba naoružani specijalci na Kosovu nasrću na Srbe na severu i danima ostaju u njihovim sredinama bez ikakvog povoda i dozvole? Zašto u isto vreme kada predsednik Vučić vodi najteže razgovore sa međunarodnim faktorima, kako bi zaštitio kosovske Srbe od agresije Kurtijevih specijalaca, Đilas, Marinika Tepić i mediji koje oni kontrolišu pojačavaju svoju kampanju laži? Zašto su njihovi potezi uvek sinhronizovani sa sličnim pritiscima punim falsifikata koji dolaze iz regiona ili iz sveta?\nUmesto da osude kao čiste falsifikate to što na račun Srbije iznosi Danijel Server, na primer njegovu sramnu tezu da su su svi proterani Srbi iz Hrvatske, Bosne i Hercegovine i sa Kosova, u stvari samo "migrirali", oni ne samo da se raduju takvim lažima, već ih i podupiru svojim paralelnim napadima na Srbiju i njenog predsednika. Nikada nismo, a nećemo ni čuti, da Đilas, Tepićeva, ili neko od njihovih medija osudi istog Servera kada se skandalizuje time što Srbija raspoređuje svoju Vojsku u centralnoj Srbiji, a u isto vreme ga ne brine brutalno kršenje svih međunarodnih sporazuma od strane Kurtija, a naročito Briselskog sporazuma koji garantuje EU? Šta treba da se desi, kakav napad i falsifikat uperen protiv Srbije, da bi neko od njih to osudio, kao napad i na njihovu zemlju? Ili je, možda, svaka takva laž za njih dobrodošla, jer računaju da će samo pojačati pritisak na predsednika Vučića i tako odvlačiti njegovu energiju sa rešavanja najvažnijih pitanja za Srbiju i naše građane.\nPROČITAJTE JOŠ: BRNABIĆ: Verujem u dogovor Srba i Albanaca, nikada ne bih potpisala nezavisnost Kosova\nOd te računice neće biti ništa. Neće im u tome pomoći ni Server, ni hrvatski mediji koji osim napada na Vučića nemaju drugu temu, ni političari iz Sarajeva koji svom narodu nemaju šta drugo da kažu osim da satanizuju predsednika Srbije. Ko god gradi svoju politiku na kampanjama laži i falsifikata o svojoj sopstvenoj zemlji, radi najpodliju stvar i nikada neće dobiti ništa osim prezira svog naroda, ali i onih kojima se dodvoravaju.\nSrbija uživa ogromno poštovanje u svetu i ono nije palo s neba i došlo preko noći. To poštovanje je rezultat pre svega ogromnog ekonomskog napretka naše zemlje, i dosledne i čvrste borbe za naše vitalne nacionalne i državne interese. To je politika predsednika Vučića zbog koje nisu svi u svetu srećni, ali umeju da je poštuju i da to javno kažu. Ima nesrećnih i u Srbiji kada od najuticajnijih evropskih političara, poput kancelarke Angele Merkel i predsednice Evropske komisije Ursule fon der Lajen, stižu samo reči hvale za put kojim Srbija ide. Oni su nesrećni i kada predsednik Vučić uspe da odoli neviđenim pritiscima i izdejstvuje prekid nasilja Prištine nad Srbima na Kosovu i Metohiji, i vrati ih na poštovanje onoga što su potpisali i što je garantovala EU. Nesrećni su i kada inicijativa predsednika Vučića "Otvoreni Balkan" dobija sve veću podršku i iz Vašingtona i Berlina, kao pravi put za otvaranje i povezivanje u regionu. Zajedno sa sebi sličnim iz regiona i sveta, nesrećni su svakog dana zbog svakog uspeha Srbije i žale za onom nekadašnjom Srbijom u kojoj su bili vlast, žale za Srbijom koja je bila slaba, nebezbedna i unižena, bez ikakvog poštovanja u svetu. Takva Srbija je prošlost i nikada se neće vratiti, šta god pokušavali zajedno sa svojim nesrećnim partnerima izvan nje."


BANJALUKA, U Republici Srpskoj u toku je zakonska procedura za donošenje uredbe o plastičnim kesama, te u ovoj fazi Ministarstvo za prostorno uređenje, građevinarstvo i ekologiju Srpske pribavlja saglasnost na Uredbu od drugih nadležnih ministarstava, socijalnih partnera, a prije svega Ekonomsko-socijalnog savjeta Srpske, rečeno je u Ministarstvu.\nNakon što sve nadležne institucije dostave pozitivno mišljenje, uredba bi trebalo da se nađe na dnevnom redu sjednice Vlade Republike Srpske, koja konačno usvaja ovaj dokument.\nPrema planu Ministarstva, primjena uredbe na teritoriji Republike Srpske počela bi nakon objavljivanja u “Službenom glasniku” Republike Srpske, i ne bi trebalo da se suštinski razlikuje od sličnog akta koji je nedavno usvojila Vlada Federacije BiH /FBiH/.\nVlada FBiH je na sjednici 9. januara donijela Uredbu o naknadama za plastične kese “tregerice”, čija debljina zida ne prelazi 20 mikrona, a koje odbačene zagađuju životnu sredinu.\nTanke plastične kese sa ručkama u koje se pakuje voće, povrće, rinfuzni i drugi rastresiti proizvodi definisane su propisom o ambalaži i nisu predmet ove uredbe, osim ako se besplatno distribuiraju kupcima na kasi kao kese za kupljenu robu.\nNaknada za stavljanje u promet plastične kese koja je obuhvaćena izvještajem je 0,05 KM po komadu, odnosno 50 KM po jednom pakovanju od 1.000 komada.\nZa stavljanje u promet neprijavljenih plastičnih kesa koje nisu obuhvaćene izvještajem naknada iznosi 0,08 KM po komadu, odnosno 80 KM po pakovanju od 1.000 komada i obaveza plaćanja ove naknade utvrđuje se rješenjem nadležnog inspekcijskog organa.\nKaznom od 1.000 do 10.000 KM biće kažnjen obveznik plaćanja koji ne uplati naknadu shodno odredbama ove uredbe, ne dostavi izvještaj o količini plastičnih kesa stavljenih u promet, odnosno ne dostavi dokaz o uplati propisane naknade. Kazna od 500 do 2.000 KM predviđena je i za odgovornu osobu. Srna\nTagovi: ministarstvo za prostorno uredjenje gradjevinarstvo i ekologijuplasticne keseuredbavlada fbih


VLADA SRBIJE O ENERGETSKOJ KRIZI, PRISUSTVUJE VUČIĆ: U ENERGETSKOM SEKTORU BIO PRAVI KOLAPS - TV ZONA PLUS - HD\nVLADA SRBIJE O ENERGETSKOJ KRIZI, PRISUSTVUJE VUČIĆ: U ENERGETSKOM SEKTORU BIO PRAVI KOLAPS\nDanašnje vesti Ekonomija Politika Udarne VESTI\nTuesday, 14 December, 2021 Tuesday, 14 December, 2021 16 min read Redakcija TV Zona Plus\nManji računi onima koji zbog snega nisu imali struju\nSvim građanima koji zbog pada mreže, usled obilnih snežnih padavina prethodnih dana, nekoliko dana nisu imali električnu energiju, biće umanjeni računi za struju.\nTo je večeras izjavila premijerka Ana Brnabić, na sednici vlade kojoj prisustvuje i predsednik Aleksandar Vučić, navodeći da će odluka o tome biti doneta na sednici vlade već za dva dana, u četvrtak.\n“Pripremićemo zaključak vlade, da ga usvojimo na narednoj sednici, da se umanje računi za struju ljudima koji nisu imali električnu energiju zbog pada elektroenergetske mreže”, rekla je Brnabić.\nPredsednik Vučić je samo sugerisao da se računi umanje onim građanima koji su ostali bez struje nekoliko dana, ali ne i onima koji je, kaže, nisu imali na sat ili dva.\nGrčić o odgovornosti za probleme u EPS: Prihvatam odgovornost\nDirektor EPS-a Milorad Grčić je na večerašnjoj sednici Vlade Srbije, otvorenoj za javnost, a kojoj je je prisustvovao predsednik Aleksandar Vučić, rekao da prihvata odgovornost za probleme koji su proteklih dana zbog vremenskih uslova nastali u sitemu Elektroprivrede Srbije.\nGrčić je to rekao na pitanje Vučića da li je svestan sopstvene odgovornosti, zbog propusta koji su se dogodili, a koji su rezultirali time da su korisnici, mada procentualno mali broj , ostali bez snabedevanja električnom energijom.\nInsistirajući na ličnoj odgovornosti, Vučić je rekao da se nada da su se, kako je rekao, dobro razumeli kada je reč i ličnoj i svakoj drugoj odgovornosti.\nPredsednik je konstatovao da je pogrešo što je Srbija sa zakašnjenjem ušla u Kostolac, jer je, kako je kazao, slušao sve moguće strance koji su mu dolazili i “solili pamet”.\n“Obeseo bih se ovde na najviši luster samo zbog toga što sam ih bilo šta poslušao”, rekao je Vučić i istakao da se nije ušlo u Kostolac i da nije pokrent TENT Srbija danas ne bi imala struju.\nGrčić je Vučića informisao o stavu starijih kolega u EPS-u, koji smatraju da ne treba bežati od nuklearnih elektrana u 21. veku. Prenoseći stav starijih inženjera, koji su u EPS-u proveli gotovo ceo svoj radni vek, Grčić je pojasnio da postoje male modularne nuklearne elektrane kontejnerskog tipa, sa maksimalnim nivoom bezbednosti, koje su u prvih mah projektovane samo za vojne svrhe.\nRekao je da je vek trajanja tih nuklearki 30 godina, potom se vade i menjaju, a period izgradnje 2+5 godina.\nInteresujući za nastavak razgovora u Sankt Peterburgu o isporuci gasa Srbiji, Vučić je pitao direktora Srbijagasa Bajatovića kada će to biti, a on mu je odgovorio da u ponedeljak ponovo putuje u Rusiju.\nBajatović je potvrdio da sve u vezi sa predsednikovom dogovoru sa šefom ruske države Vladimirom Putinom teče po planu i kao što je, kako je rekao, saopšteno javnosti.\nIsporučuju se, rekao je, redovne količine gasa po ceni od 270 evra do 31. mata naredne godine.\nNa temu energetike, javio se i ministar policije Aleksandar Vulin, koji je rekao da je ova tema u njegovoj nadležnosti kao komandanta Štaba za vanredne situacije i dodao da je suštinski problem što šumski prostor oko dalekovoda nije čišćen decenijama i nepristupačan je.\nOn je od Vučića zatražio da svojim autoritetom traži od lokalnih samouprava da odrade taj posao.\nVučić se saglasio da lokalne samouprave treba da pomognu, ali da to nije njihov, već posao tog, kako je rekao, tehničkog centra koji pripada negde između EPS-a i ODS-a.\nPredsednik je posebno ukazao na područje Novog Pazara i Tutina, gde, kako je rekao, stanovništvo masovno ne plaća struju, već se priključuju direktno na snabdevače, što bi moglo da dovede do katastrofe.\nPredsednik je zaključio da je suština da se hitno saniraju termoelektrane “Nikola Tesla” i vraćanje u pogon bloka B1 i A1 u punu funkciju, kao i da se ubrzaju blokovi A4, A5 i A6 u Obrenovcu.\nKao drugo, predsednik je istakao da je neophodno obezbediti dovoljne finansije unapred za do kraja januara računajući pritom da je moguće da se sa energetskom situacijom ovako nešto ponovi.\nMinistar finansija Mali je rekao da trenutno na računu ima 286 milijardi evra, da je država potpuno likvidna i da će na kraju godine Srbija rašpolagati sa bar dve milijarde.\nMali je rekao da ne samo što će nam javni dug biti procentualno niži, ni u januaru ni u februaru nećemo, kazao je, morati da izlazimo na tržište kapitala.\nPredsednik Vučić je na to rekao da nam najbolje ide sa parama.\nVučić: Protivim se sankcijama, neće biti blokada na Drini\nPredsednik Srbije Aleksandar Vučić izjavio je večeras da se protivi bilo kakvim sankcijama protiv bilo koga u Republici Srpskoj, te da će predložiti vladi da izađe sa takvim stavom, poručujući da više nikada neće biti blokada na Drini.\n“Što se tiče sankcija pojedinima u RS… Moj predlog vladi da izađe sa tim, i kao predsednik ću izaći da tim stavom – da se apsolutno protivim svakoj vrsti sankcija, jer one nikada nisu bilo šta bilo kome donele”, rekao je Vučić na sednici vlade kojoj je prisustvovao.\nPriština neće dozvoliti održavanje referenduma\nPredsednik Srbije Aleksandar Vučić preneo je danas, na sednici Vlade, da Priština neće dozvoliti održavanje referenduma 16. januara.\n„Imamo sve više problema na KiM. Priština je donela odluku i obavestila nas neformalno da nam neće dozvoliti održavanje referenduma 16.janaura. Pokušaćemo da razgovaramo sa Briselom da ih ubede da se omogući građanima srpske nacionalnosti da glasaju“, kazao je on.\nVučić je ukazao da Priština odbija svaku vrstu dijaloga, razgovor i čak i gotovi sporazum o nestalim osobama, kao i svaku pomisao da primene Briselski sporazum, posebno kada je reč o Zajednici srpskih opština.\nIako naše vlasti puštaju njihove zvaničnike, formalne, neformalne da ulaze na teritoriju centralne Srbije, ponašamo se, kaže, odgovorno i ozbiljno, a oni ne puštaju ni Petra Petkovića, ni druge da uđu na KiM.\nTo, konstatovao je, nailazi na sve veću osudu međunarodne zajednice, ali ne dovoljno.\n„Zabrinut sam šta mogu da budu budući potezi Prištine“, rekao je Vučić.\nKada je reč o situaciji u regionu ukazao je da je primetno da se sa posebnom pažnjom prati napredak Srbije.\nVučić je rekao da je primetno da su Zagreb i Priština na najistaknutiji način, ali i delovi političkog Sarajeva iskazuju nezadovoljstvo i prate brzinu napretka Srbije, jačanje njene finansijske snage, ali i snaženje vojske, sa željom da to ne ide tom brzinom.\n„Za nas je važno da se držimo naše politike poštovanja Dejtonskog sporazuma, integriteta BiH, ali i RS“, rekao je on.\nVučić je ukazao da je Srbija pomogla četiri najsiromašnije srpski naseljene opštine, tri u RS, i jedna u Feredaciji – Kostajnica, Dubica, Nevesinje i Drvar – šest miliona evra, i da će sada biti upućeno dodatnih šest miliona evra.\n„To je ogroman novac za te četiri po broju stanovnika male opštine. Srbija radi i gradi od škola do domova zdravlja u svakoj opštini na teritoriji RS, to je naša pomoć. Srbija želi mir, stabilnost, poštuje međunarodno pravo. To što tražimo od drugih važi i za nas“, istakao je on.\nVučić je ukazao da i u Srbiji mora da gradi još bolje odnose sa bošnjačkim komšijama.\nVučić:U energetskom sektoru bio pravi kolaps\nPredsednik Srbije Aleksandar Vučić izjavio je danas na sednici vlade da je, prema poslednjim informacijama, bez struje još svega 0,38 odsto domaćinstava.\nVučić je dodao da ostalih oko 99,62 odsto domaćinstava ima električni energiju.\n“Neko bi rekao da je taj procenat veoma dobar imajući u vidu vremenske uslove”, rekao je Vučić.\nKazao je da EMS prethodnih dana funkcionisao perfektno, bez ikakvih problema i čestitao direktorki tog preduzeća na tome.\n“Naravno da niko nije bio iznenađen kada padne sneg i komunalne službe su najvećim delom veoma dobro obavile posao. Ali, ono što nam se dogodilo u enegetskom sektoru, blago je reći, bio je potpuni kolaps”, naveo je Vučić.\nDodao je da je EMS uložio stotine miliona evra u popravljanje dalekovodne mreže visokonaposne snage.\nKazao je da je ostalo još da se uradi Vojvodina, Bor i delovi Beograda i da je za to potrebno do kraja 2028. godine još 700 miliona evra, kako bi u potpunosti imali obnovljenu mrežu EMS transmisionog sistema, i da to treba da uđe u program razvoja Srbija 2025 i u dalje planove.\nČestitam EMS-u na izvanredno obavljenom poslu, poručio je Vučić.\nKazao je da hoće da građani Srbije treba da znaju sa kojima se država suočava, pošto je pred nama teška i duga zima.\nVučić je rekao da je razgovarao sa ministrom finansija Sinišom Mali i guvernerkom Jogrovankom Tabaković o tome kako da zemlja podnese taj, kako je rekao, užasno težak teret.\nNapomenuo je da su u energetskom sistemu EPS, EMS i ODS (Operater distributivnog sistema).\nKaže da je EMS u poslednjih nekoliko godina za 50 odsto podigli kapacitete svog sistema.\nVučić je rekao da je ODS taj koji treba da odrzava mrežu i naplaćuje struju i da je tu bilo više problema nego što se očekivalo zbog težine snega pošto je bio veoma mokar, kao i zbog vetra koji je ledio provodnike.\n“Samo u Beogradu su 472 stabala sklonjena od strane Zelenila, a više hiljada je srušeno, dok je na teritoriji Srbije palo više desetina hiljada stabala srušeno od težine snega”.\nVučić je kazao da je najteže bilo na području moravičkom okruga u Ivanjici, Lučanima i Čačku, zatim u kolubarkom okrugu u Valjevu i kao i na delu zlatiborskom okrugu.\nDodao je da je najteže bilo u Ivanjici gde je bez struje bilo 6.000 domaćinstava i da i dalje struju nema njih oko 1.800 u podjavroskim selima, kao i u okolini Valjeva i Čačka.\nImamo prijave i u Rušnju i nekim mestima, dodao je Vučić.\nNaglasio je da je namera države da kupi sve što može da se kupi od energetskih kapaciteta bilo da je reč o termo, hidro i bilo kojim drugim u neposrednom okruženju kako bi mogla da garantuje bezbedno snabdevanje.\nPredsednik je kazao da je kao predsednik vlade isto napravio grešku slušajući da nam nisu potrebni termo kapaciteti, pa se kasno ušlo u izgradnu novog bloka u Kostolcu od 350 megavata, koji će tek biti gotov krajem 2023. godine.\n“Na kraju mi u potpunosti zavisimo od termo kapaciteta. Da slušamo sve ove koji nam sole pamet, mogli bismo da isključimo struju svima i da imamo tzv. blekaut i da nema struje u Srbiji. To je krivica još vlade koju sam ja vodio pošto smo kasno potpisali sporazuma sa Kinezima za Kostolac”, naglasio je Vučić.\nVučić:Očekujemo stabilizaciju sistema u ponedeljak\nPredsednik Srbije Aleksandar Vučić izjavio je da se u ponedeljak očekuje stabilizacija elektro sistema i da imamo dovojno struje za sopstvene potrebe uz minimalan minus kada budu najhladniji dani.\nVučić je na sednici Vlade Srbije, koja je otvorena za javnost, kazao da je problem u tome što je EPS napravio dodatnu grešku jer nije dovoljno uglja obezbedio na deponijama i za snabdevanje samog TENT-a i dodao da je to pitanje za unutrašnje rasprave.\n„Sve ostalo je bilo objektivni faktor“, kazao je Vučić i dodao da je kompletan sistem ispao zato što u EPS-u nisu vodili računa o tome koliko ugalj može da bude mokar i koliko blato može da ošteti svih šest blokova u TENT-u.\n„Zato Obrenovac jedno vreme nije imao struju jer je priključen direktno na TENT i zato smo mi uvozili enormne količine električne energije i srećom pa smo se snašli i srecom je naš transmisioni sistem izdržao da spušta napon do pet odsto da bi 90 odsto Srbije imalo struju“, kazao je predsednik.\nDodaje da se brzo reagovalo i finansijski, ali da je finansijska šteta ogromna.\nKako kaže, ogromna finansijska sredstva plaćaće se do nedelje, ponedeljka.\n„Očekujemo u ponedeljak stabilizaciju sistema, da li ćemo u tome uspeti videćemo. Noćas bi na mrežu trebalo da bude ukljucen B1, ujutru A3 tako bismo imali uključene A1, A2, A3 i B1 u TENT-u“, kazao je Vučić.\nPredsednik navodi da je danas u Kostolcu bez ikakvog razloga u sistemu cevnih kotlova došlo do poremećaja pa je morao da se isključi ceo blok od 350 megavajta.\n„Za to ne postoji razlog i to će biti na mreži sutra do 10.00 ujutru. Lakše ćemo da dišemo od sutra što se bezbednosti i sigurnosti snabdevaja tiče“, dodao je.\nVučić: Bez struje još 0,38 odsto domacinstava\nKazao je da je ostalo još da se uradi Vojvodina, Bor i delovi Beograda i da je za to potrebno do kraja 2028. godine još 700 miliona evra, kako bi u potpunosti imali obnovljenu mrežu EMS transmisionog sistema, i da to treba da uđe u program razvoja Srbija 2025-2028.\nVučić: Evropi u ovom trenutku nedostaje 100 miliona kubnih metara gasa i bukvalno će se smrzavati, mi ćemo se izvući s tim da budemo spremniji, da nam ugalj ne bude mokar, sve to će nas puno koštati, a zima nije ni počela\nVučić: Imamo probleme sa količinom gasa, dodatnih šest miliona kubnih metara moramo da kupujemo na tržištu, uz svu podršku koju smo dobili od rusije\nVučić: Očekujemo punu stabilizaciju sistema u ponedeljak, danas je bilo poremećaja u Kostolcu i ceo jedan blok je isključen do ujutru\nVučić: Namera nam je da kupimo sve što možemo od kapaciteta termo i hidro da bismo garantovali bezbednost Srbije u budućnosti, jer kompletan sistem nam je ispao zato što u EPS-u nisu vodili računa o tome koliko je ugalj mokar, uvozili smo enormne količien električne energije\nVučić i Brnabić: Veliki singal EU da podržava Srbiju\nSrbija je otvaranjem klastera 4 napravila korak napred i dobila važan signal Evropske unije da oni podržavaju evropske integracije naše zemlje, saglasni su predsednik Aleksandar Vučić i premijerka Ana Brnabić.\n“Imamo odlične vesti iz Brisela. Srbija je jedina sa Zapadnog Balkana koja je otvorila poglavlja sada, i dobila pozitivan signal od EU”, naglasila je Brnabić, na sednici vlade kojoj prisustvuje i predsednik Vučić.\nOna je dodala da time treba da se ponosimo i da nam to služi na čast, kao i da je to pokazatelj da i u vreme pandemije, možemo da sprovodimo reforme, posebno u oblasti vladavine prava.\n“Nastavljamo dalje, imamo spreman i klaster 3 za otvaranje”, poručila je Brnabić, koja je jutros sa ministrom za evropske integracije Jadrankom Joksimović prisustvovala Međuvladinoj konferenciji u Briselu, na kojoj je Srbija otvorila klaster 4.\nKako je istakla, nikada pozitivnije komentare nije čula tokom međuvladine konferencije, na kojoj su, prenela je, mnogi rekli da je bilo blizu i otvaranje klastera 3.\n“Žao mi je što nije, ali i ovo je ogroman uspeh. Spremamo se za otvaranje klastera 5. U ovom trenutku imamo 22 otvorena poglavlja, od 35 i guramo dalje”, rekla je Brnabić.\nPredsednik Vučić je ocenio da je otvaranje klastera 4 značajan signal da EU podržava dalji napredak Srbije na njenom evropskom putu, ali i da se u Srbiji vredno i dobro radi.\n„Mi smo jedina zemlja sa Zapadnog Balkana kojoj je bilo šta otvoreno na međuvladinoj konferenciji u Briselu. Čemu se ne radujemo, jer bi voleli da su i drugi, posebno naši prijatelji iz Severne Makedonije, ali to, dodaje, iz bilateralnih razloga nisu“, kazao je on.\nVučić se zahvalio predsednici Evropske komisije Ursuli fon der Lajen, šefu Delegacije EU u Srbiji Emanuelu Žiofreu, koji je mnogo truda uložio i pokazao mnogo poštovanja.\nIstakao je da je ovo dobar signal za našu zemlju da se rad isplati.\nNaglasio je da su posebno važne otvorene oblasti kao što su životna sredina, energetika i transportna povezanost.\n„Želim vladi da dobro radi i da možemo uskoro da pričamo i o zatvaranju poglavlja“, dodao je on.\nAleksandar Vučić, Ana Brnabić, energija, EPS, EU, gas, otvaranje poglavlja, struja, Vlada Srbije\nVANREDNA SITUACIJA I U ARILJU (VIDEO)\nDANAS JE DAN BIBLIOTEKARA SRBIJE – DANAS 14.12.2021.


Info Park: Srbija Međunarodni dan migranata dočekuje uz hajke i proteste u Pirotu i Somboru - Javni servis\nInfo Park: Srbija Međunarodni dan migranata dočekuje uz hajke i proteste u Pirotu i Somboru\nMeđunarodni dan migranata, 18. decembar, Srbija dočekuje organizovanim hajkama protiv migrantske populacije koje se sa interneta prenose u lokalne zajednice pretvarajući ih u neprijateljska i nesigurna utočišta za migrante, saopštio je danas Info Park.\nMigranti u Preševu. Prema podacima MUP-a u Srbiju kod Preševa dnevno uđe iz Makedonije 700 do 900 ljudi. (BETAPHOTO/SASA DJORDJEVIC/DS)\nInfo Park je naveo da su se uslovi u kojima lokalne zajednice dočekuju migrante drastično pogoršali i da poslednjih nedelja građani Šida, Pirota, Sombora, Kikinde i Kanjiže organizuju na društvenim mrežama hajke usmerene protiv migrantske populacije.\n“Oštro se protiveći njihovom dolasku, te onlajn grupe etiketiraju migrante kao opasne i fabrikuju različite razloge njihove nepoželjnosti što se među lokalnom zajednicom brzo širi, pretvara u protestne akcije pa i fizičke napade”, navodi se u saopštenju.\nDodaje se da je u Šidu nakon pritiska građana došlo i do policijske akcije, nakon čega su “ispražnjene” ulice i zgrade, koje izbeglice koriste za privremeni smeštaj, a oni prebačeni u kampove na granici koji su prethodne godine bili zatvoreni, kao što je Preševo i da su slične akcije organizovane i u Somboru.\nInfo Park je istakao da je u Pirotu situacija eskalirala nakon incidenta u kome je migrant napao taksistkinju, a da su svi detalji tog incidenta ostali nerazjašeni, ali da su se zato pojavile lažne informacije i glasine.\n“Kao rezultat, preko društvenih mreža mobilisani su građani – među kojima su dominirali taksisti i fudbalski navijači – koji su protestovali ispred prihvatnog centra Četvrti kilometar, predstavljajući migrante kao opasnost i zahtevajući zatvaranje kampa koji je inače bio na glasu kao najmirniji u zemlji”, navodi se u saopštenju.\nProtesti protiv migranata su bili organizovani i u Somboru putem društvenih mreža, a da su drugog dana protesta građani Sombora i fizički, kako Info Park tvrdi, napali nekoliko migranata.\n“Nije pitanje da li su lokalne zajednice tolerantne prema migrantima, već što radikalizovana manjina koristi lažne vesti i izmišljene događaje kao alat za podizanje panike i uznemiravanje građana”, kazao je Paunović.\nInfo Park je podsetio da na istraživanje Centra za slobodne izbore i demokratiju (CeSID), sprovedenog u junu 2019. godine u 19 lokalnih samouprava u kojima su prisutni migranti, samo 11 odsto ispitanika ima pozitivno mišljenje o migrantima, dok 40 odsto ima negativne stavove.\n“Na anketno pitanje ‘Da li ste spremni da prihvatite migrante da trajno žive u vašem komšiluku?’ 16 odsto građana je odgovorilo potvrdno, dok na to ne bi pristalo 58 odsto”, podsetio je Info Park.


Ilić: Sa ovako malim procentom vakcinisanih – DnevniZurnal\nIlić: Sa ovako malim procentom vakcinisanih\nby admin 04/11/2021, 21:08 1.2k Views\nEpidemiološkinja iz Ujedinjenih protiv kovida Verica Ilić ističe da “ne možemo da napravimo imunološku barijeru (protiv koronavirusa) sa 40 odsto vakcinisanih (koliko je, kako kaže, trenutno vakcinisanih u Srbiji), imaćemo nove mutante (virusa) za koje vakcine neće biti svrsishodne”. Navodi da se broj preminulih, kao ni novozaraženih ne smanjuje i pita “zar je moguće da bilo koji čovek u ovoj državi ne može da zamisli 60 kovčega na jednom mestu i tako svakog dana, ne mogu da verujem da postoji tolika doza samoživosti i neempatičnosti”. Naglašava da su jedine mere koje mogu imati efekta 24-satne kovid propusnice koje treba da budu uslovljene vakcinacijom i obavezna vakcinacija za određene kategorije stanovništva.\nNa pitanje da li očekuje da na današnjoj sednici Kriznog štaba budu donete nove mere, ona kaže da to niko ne očekuje.\n„Mi više ne upozoravamo, mi ne tražimo miroljubivo oštrije mere, mislim da kao skup stručnjaka imamo pravo da kažemo: Mi zahtevamo da nešto uradite u ovoj katastrofalnoj epidemijskoj situaciji. Uvođenje kovid propusnica na tri sata nije nikakva mera već šminka“, ističe Ilić u Danu uživo na TV N1.\nOna dodaje da je analiza epidemijske situacije Ujedinjenih protiv kovida pokazala da je između 36. i 42. nedelje bio stalni skok broja umrlih, a to isto je pokazala i posle 42. nedelje kada su uvedene kovid propusnice.\n„Imamo užasno mali broj vakcinaisanih, nešto više od 41 odsto, njihove tvrdnje (vlasti) da je više od 50 odsto je matematička kalkulacija, jer su uračunati samo punoletni. Nije oduzet broj od 300.000 onih koji su vakcinisani ovde, a nisu državljani ove zemlje… Kalkuliše se time što deca nisu uračunata, nije uračunata opšta populacija, a virus je pokazao i da deca i trudnice mogu da oboljevaju“, navodi Ilić.\nKaže da sada imamo novu situaciju „u kojoj omogućavamo virusu ne samo lakše širenje, već i laku mutaciju“.\nKomentarišući izjave onih koji su protiv vakcinacije da se zaražavaju i vakcinisani, ukazuje da je to zato što imamo mali broj vakcinisanih, i vakcina ne predstavlja više dovoljnu barijeru zbog mutacija.\nDodaje i da je najveći broj građana primio kinesku vakcinu i od toga je prošlo dosta vremena.\n„Ona se pokazala em neefikasnom, em zbog užasno koncentrovanog virusa u okruženju nijedna vakcina ne može to da izdrži i da predstavlja barijeru“, pojašnjava epidemiološkinja.\nUkazuje da je smrtnost na respiratoru 95 odsto i dodaje „ne mogu da shvatim da se ne boje za sebe, a ako se ne boje za sebe onda je za očekivati da se ne boje ni za druge ljude“.\nNavodi i da su Ujedinjeni protiv kovida bili u pravu prošle godine kada su tvrdili da je statistički nemoguće da svakodnevno imamo samo 35 preminulih.\n„I ovog puta tvrdimo da dnevni broj preminulih u sedmodnevnom i 14-dnevnom preseku stalno pokazuje porast. Medicinski statističari tvrde da mogućnost ovakvog broja umrlih je netačna u odnosu jedan prema bilion slučajeva u septembru i jedan prema 10 biliona slučajeva u oktobru. Potpuno nam je jasno da podaci nisu tačni“, kaže Ilić i dodaje da su statističke pretpostavke da dnevno od posledica kovida u Srbiji umre između 150 i 240 osoba.\nNavodi da lekari koji rade u crvenim zonama kovid bolnica tvrde da dnevno samo u jednoj bolnici umre onoliko ljudi koliko nam se prezentuje da umre u celoj Republici.\n„Zar je moguće da bilo koji čovek u ovoj državi ne može da zamisli 60 kovčega na jednom mestu i tako svakog dana, ne mogu da verujem da postoji tolika doza samoživosti i neempatičnosti, ne znam da smo imali takav rat gde smo dnevno imali 60 mrtvih“, upozorava Ilić.\nNapadi na Kona i Tiodorovića – dogovorena akcija\nNa pitanje kako ocenjuje uvrede i pretnje antivaksera na račun epidemiologa Predraga Kona i Branislava Tiodorovića, ona kaže da „napad na bilo koga doživljavam kao necivilizacijski čin i mislim da to nije u redu“.\n„Jedino mi nije u redu zašto su ih napadali za blage i skoro nesvrsishodne epidemijske mere… Sam taj čin je toliko necivilizovan da prosto ne zaslužuje komentar i deluje mi kao neka dogovorena akcija“, navodi ona.\nUpitana da li misli da se vakcinacija može ubrzati u predstojećem periodu, ona kaže da su podaci pokazali da se iz meseca u mesec broj vakcinisanih povećava za jedan do dva odsto, „a to je zanemarljivo“.\n„Ono što ljude može da dovede do svesti da je vakcinacija neophodna onda su to kovid propusnice, ali ne ovako simbolične, nego stvarne, i ako ljudi žele da se vrate normalnom životu, onda je neopghodno da se vakcinišu“, ističe epidemiološkinja Verica Ilić.


Turska u periodu januar - novembar 2020. privukla 4,6 milijardi dolara stranih investicija - Crna Gora - Turska\nHome » ANALIZE » Turska u periodu januar – novembar 2020. privukla 4,6 milijardi dolara stranih investicija\nTurska u periodu januar – novembar 2020. privukla 4,6 milijardi dolara stranih investicija\n16/02/2021\tin ANALIZE, DRUŠTVO, Ekonomija, Turska, Vijesti Leave a comment\nUlaganja evropskih investitora u Turskoj u prethodnom periodu iznosila su 70,8 posto ukupnih stranih investicija\nTurska je u periodu januar – novembar 2020. godine zabilježila direktne strane investicije u iznosu 4,6 milijardi dolara, pokazuju zvanični podaci Ministarstva trgovine i Centralne banke te zemlje.\nPrema ovim podacima, Evropa je zauzela prvo mjesto sa skoro 3,3 milijarde dolara direktnih stranih investicija u Turskoj. Ulaganja evropskih investitora u prethodnom periodu iznosila su 70,8 posto ukupnih stranih investicija.\nPrema zemljama, Italija je prva sa 970 miliona dolara investicija, slijede Sjedinjene Američke Države (SAD) sa 769 miliona dolara, Holandija 491 milion dolara, Velika Britanija 439 miliona dolara, Luksemburg 428 miliona dolara, Njemačka 264 miliona dolara, Irska 167 miliona dolara, Hong Kong 157 miliona dolara, Francuska 144 miliona dolara i Japan sa 113 miliona dolara direktnih investicija.\nStrani investitori su u periodu januar – novembar 2020. najviše ulagali u sektor informacija i komunikacija. Ukupni iznos stranih investicija u tom sektoru dostigao je skoro 1,3 milijarde dolara.\nSlijede sektori finansija i osiguranja sa 1,14 milijardi dolara i proizvodni sektor sa 842 miliona dolara.\nMinistrica trgovine Republike Turske Ruhsar Pekcan izjavila je u nedjelju da njena zemlja pruža brojne odlične mogućnosti i poticaje za ulaganja u inovacije i tehnologiju unutar “specijaliziranih slobodnih zona”.\n“Model specijaliziranih slobodnih zona, koji smo prvo primijenili za sektor softvera i informacionih tehnologija (IT), planiramo proširiti i na ostale sektore napredne tehnologije s visokom dodanom vrijednošću. Pozivam sve investitore da investiraju u našim specijaliziranim slobodnim zonama”, kazala je ministrica Pekcan za AA.\nNaglasila je da se Turska nalazi na atraktivnoj poziciji koja nudi brojne mogućnosti za investiranje u vrlo dinamičnom ekonomskom okruženju.\nPrevious: Ozan: Crna Gora ima ključnu ulogu u održavanju mira na Balkanu\nNext: Turkish Airlines i dalje na vrhu evropske liste po broju dnevnih letova


Dan online - Sport: Bošković odlazi, Ivanović naslednik - 2019-03-15\nSport NAKON TRI GODINE Bošković odlazi, Ivanović naslednik\nFK Budućnost će uskoro ostati bez Izvršnog direktora – Bojan Bošković zbog novog angažmana napustiće funkciju.\n- Ovom prilikom želim da Vas obavijestim da ću u narednih par nedjelja napustiti funkciju Izvršnog direktora FK Budućnost na svoju inicijativu zbog prelaska na novu funkciju i profesionalni angažman i izazov iz domena moje struke. Bila mi je izuzetna čast i zadovoljstvo, obavljati funkciju izvršnog direktora, našeg najvećeg fudbalskog kluba u prethodnih skoro tri godine. Klub je u navedenom periodu doživio ozbiljnu transformaciju. Naime, u prethodne tri godine FK Budućnost je ostvarila finansijsku stabilnost i poslovala pozitivno te su uložena značajna materijalna sredstva u razvoj infrastrukture. Izvršena je rekonstrukcija objekta trening kampa na Starom aerodromu, jednog vještačkog i izgradnja potpuno novog terena od prirodne trave, zatim rekonstrukcija VIP salona na stadionu, moderne teretane te poboljšanje svih uslova za rad fudbalera i njihovih trenera. Urađeno je mnogo i na polju reorganizacije i modernizacije kluba na svim nivoima. Ovom prilikom želim da se zahvalim svim članovima Odbora direktora, mojim saradnicima, igračima, navijačima a posebno predsjedniku Žarku Buriću na ukazanom povjerenju i iskrenoj podršci koju mi je pružao tokom našeg zajedničkog rada. Napominjem da ću i u narednom periodu biti uz klub, pružati svu svoju podršku kroz jedan drugačiji odnos, ali jednako posvećen ostvarenju najvećih sportskih i poslovnih ciljeva kluba, Takođe, želim da se zahvalim svim predstavnicima medija na izuzetno korektnoj saradnji sa nadom da ćemo i dalje uspješno sarađivati na ovom ali i drugim poslovnim poduhvatima – navodi se u saopštenju Boškovića\nKako „Dan” nezvanično, saznaje, Boškovića će naslijediti, dosadašnji v.d. pomoćnika sekretara za kulturu i sport Glavnog grada , Nemanja Ivanović.